[Urtekaria] Metalgintzak ituna berritu du - Gipuzkoako Hitza\n[Urtekaria] Metalgintzak ituna berritu du\nAdegik eta ELAk, LABek eta CCOOk sinatu dute hitzarmena. 2022ra arte egongo da indarrean\n2020, abenduak 18 Albisteak, Ekonomia, gipuzkoa 73\nHistorikoki, euskal negoziazio kolektiboko hitzarmenik gatazkatsuenetako bat izan da Gipuzkoako metalgintzakoa. Liskar handirik gabe lortu dute akordioa oraingoan, baina ezin esan prozesua samurra izan denik. Izan ere, hamar urtean egon da agortuta. Azkenerako, ELAk, LABek eta CCOOk eman diote oniritzia patronalaren eskaintzari, eta negoziazio mahaiko sindikatuen artean, UGT izan da sinatu ez duen bakarra. Hala ere, batasun sindikala egon denik ere ezin da esan. 2022ra arte egongo da indarrean itun berria, eta, besteak beste, soldata igoerak, lan erreformaren aurkako blindatze klausulak eta aldi baterako lan enpresen bidez egindako kontratuak gehienez urtebetekoak izatea biltzen ditu.\nPandemiaren atarian izan zuten sindikatuek eta Adegik metalgintzaren ituna berritzeko lehen bilera, otsailaren amaieran. Udaz geroztik hasi ziren berriro aldeen arteko negoziazioak. Hainbat hartu-emanen ostean, urriaren hasieran iragarri zuen ELAk prest zegoela patronalaren proposamena onartzeko. Horrek oso gertu jartzen zuen lan hitzarmen berria sinatzeko aukera, sektorean gehiengo zabala duelako sindikatu horrek, ia %49koa. Nolanahi ere, haren oniritzia ez zen aski hitzarmenak eragin orokorra izateko.\nIragarpen horren aurrean, gainerako hiru sindikatuek esan zuten artean hobekuntza gehiago nahi zituztela, eta negoziazioa arriskuan jartzea egotzi zioten ELAri, proposamena alde bakarrez onartu zuelako. Adegik esan zuen bi asteko epea emango zuela beste sindikaturen baten babesa lortzeko, bestela, proposamena behin betiko erretiratuko zuela. Baina tarte horretan, hobekuntza batzuk ere eskaini zituen patronalak, batez ere generoaren arloan, eta, aurrerapauso horiek medio, LABek eta CCOOk ere ituna sinatzea erabaki zuten.\nGenero arloko hobekuntzak\nSektore oso maskulinizatua da oraindik metalgintza. Sindikatuek dituzten datuen arabera, hamar langiletik bakarra da emakumea. Gainera, lanpostu jakin batzuetan aritu ohi dira emakumeak: bulegoetan, garbiketan… Adostu duten lan hitzarmenaren arabera, berdintasun planak egiteko, enpresek legeak agintzen duena baino informazio gehiago eman beharko diete sindikatuei, eta garaiz, legeak jartzen duen gehienezko epe mugara iritsi baino sei hilabete lehenago, gutxienez.\nAurtengo martxoaren 7tik, 150 langile baino gehiagoko enpresa guztiak berdintasun plan bat edukitzera behartuta daude; 2021eko martxoaren 7tik aurrera, 100-150 langileko enpresek ere bete beharko dute baldintza hori; eta 2022ko martxoaren 7tik aurrera, 50-100 langileko enpresek ere bai. Sindikatuen ustez, berdintasun plan eraginkorragoak egiten lagunduko du enpresari buruzko informazioa edukitzeak. Arantza bat ere geratu zaie, ordea. Izan ere, enpresa batek berdintasun plan bat onartzeko, legeak dio zuzendaritza behartuta dagoela langileekin negoziatzera, baina ez da ezinbestekoa bi aldeen arteko akordioa. Sindikatuek nahi zuten derrigorrezkoa izatea langileen oniritzia, baina Adegik ez du onartu puntu hori.\nGeneroari lotutako beste berrikuntza nagusia da berdintasunerako batzorde bat sortuko dutela patronalaren eta sindikatuen artean, hitzarmena indarrean sartu eta hiru hilabete igaro baino lehen. 2007-2009 urteetarako sinatutako hitzarmenean ere ageri zen neurri hori, baina, azkenean, batzordeak ez zuen bilera bakar bat ere egin. Epeak zehaztu direnez, orain bestelako bidea egingo duela uste dute sindikatuek.\nGarrantzi handia du metaleko lan hitzarmenak Gipuzkoan. Alde batetik, langile ugariri eragiten dielako, 40.000 ingururi, hain zuzen. Bestetik, erreferentzia bat ere izan ohi delako, eta hari erreparatu ohi zaiolako beste itun batzuk negoziatzean ere.\n+ Metalgintzako ituna


SpainSkills: IMHko espedizioa pilpilean — IMH\nSpainSkills: IMHko espedizioa pilpilean\n2011/04/05 23:00:00 GMT+1\nSpainSkills: IMHko espedizioa pilpilean Inaugurazioaren ondoren CNC Fresa eta Polimekanika probak bete-betean ari dira burutzen Larraitz, Asier eta Ekaitz IMHko ikasleak. https://www.imh.eus/eu/albisteak/spainskills-imhko-espedizioa-pilpilean https://www.imh.eus/eu/albisteak/spainskills-imhko-espedizioa-pilpilean/@@download/image/11_hlh_spainskills_lehian.jpg\nInaugurazioaren ondoren CNC Fresa eta Polimekanika probak bete-betean ari dira burutzen Larraitz, Asier eta Ekaitz IMHko ikasleak.\nAstelenean Espainiako Letizia printzesak eta Angel Gabilondo Hezkuntza Ministroak burututako inaugurazio ekitaldi protokolarioa egin ondoren, atzo hasi ziren lanbide heziketako Spainskillseko probak. Guztientzat momentu garrantzitsua, bai horixe!\nBai ikasle eta bai aditu bezala parte hartzen ari diren IMHko irakasleek arduratsu eta emozioz adierazi ziguten telefonoz dagoeneko bazebiltzatela bete-betean lehiaketan.\nAtzo CNC Fresako epaile bezala diharduen IMHko Juan Munin irakasleari egin zioten elkarrizketa. Gaur polimekanikako Asier eta Ekaitz ikusi ahal izan ditugu lanean internetetik zuzenean ematen ari diren irudietan. Zorte on behin eta berriz!\nSpainskills: IMHko espedizioa prest\nSpainskills probak Madrilen 2011eko apirilaren 4-9 bitartean...


Gutxienez 80 lagun hil dituzte Nigerian, bi bonba erasotan - Mundua - Berria\nGutxienez 80 lagun hil dituzte Nigerian, bi bonba erasotan\nKaduna hirian izan dira erasoak.\nErasoetako bat Kaduna erdigunean izan da, Nigeria iparraldean. Horretan gutxienez 32 lagun hil dituzte. Beste bonba ordu batzuk geroago leherrarazi dute, azoka batean. Lekukoen arabera, 50 inguru dira han hildakoak.\nMomentuz inork ez ditu erasoak bere gain hartu.


Zenbatasun-funtzioa edo masa-funtzioa – Gizapedia\nZenbatasun-funtzioa edo masa-funtzioa, probabilitate-funtzioa edo probabilitate-funtzio diskretua ere deitua, probabilitate-banaketa diskretu bat definitzen duen funtzio bat da, balio poislbeka eta balio horietako bakoitzari dagozkion probabilitate bakunak zuzenean ematen dituena. Adibidez, dado baten puntuazioari dagokion zenbatasun-funtzioa hau da: , dado bateko puntu kopuru guztiei 1/6 probabilitatea ematen diena; beste adibide bat hau da: , 1, 2, 3 eta 4 balioei 1/10, 2/10, 3/10, 4/10 probabilitateak ematen dizkiena. Zenbatasun-funtzio batek bitarteko probabilitateak eman behar ditu, ta probabilitateen batura 1 izan behar da.\nBeste hizkuntzetan: ingelesez, mass function; gaztelaniaz, función de cuantía, función de masa.


Irekia Eusko Jaurlaritza - Gobierno Vasco :: Osasun Sailak osasungintzako ordezkariekin biltzen jarraitzen du\nOsasun Sailak osasungintzako ordezkariekin…\nEuskadiko Medikuen Sindikatua\nOsasun-sailburu Jon Darpón SATSE erizaintza sindikatuko ordezkariekin bildu da gaur goizean, osasungintzako kolektiboekin egiten ari den elkarrizketen barruan.\nBilera horrek harreman instituzionaleko esparru berria ireki du eta, esparru horretan, bi alderdiek adierazi dute hitz egiteko prest daudela, eta, ondorioz, iritziak trukatzeko bide berriak ezarri dituzte, Osakidetzari lan-harremanen lider gisa dagokion roletik harago.\nHonako hauek izan dira bileran SATSEren aldetik: José Antonio de Léniz, Erkidegoko idazkari nagusia; Encarna de la Maza, Antolamenduko idazkaria; José Antonio García, Sindikatu Ekintzako idazkaria; Léniz Tabarra, Arabako Unibertsitate Ospitaleko ordezkaria, eta Inmaculada Aresti, Basurtuko Unibertsitate Ospitaleko ordezkaria.\nBestalde, Jon Darpónek eta bere taldeko kideek bilerak izan dituzte aste honetan Euskadiko Medikuen Sindikatuarekin eta Arartekoarekin.\nEuskadiko Medikuen Sindikatuarekin izandako hitzorduari esker, haren ordezkariak lehen eskutik ezagutu zuten Saileko talde berria eta haien ildo nagusiak, eta, era berean, ordezkatzen duten mediku taldearen aldarrikapenak helarazi zizkioten.\nSindikatuaren aldetik, honako hauek izan ziren bertan: presidentea, José Ramón Berreteaga; idazkari nagusia, Kepa Urigoitia, eta probintziako batzordekideak, Valentín Collado eta Agustín Gutierrez (Gipuzkoa), eta Luis Mª Zaldumbide eta Carlos Blázquez (Bizkaia).\nBestalde, sailburua Arartekoarekin bildu zen, herritarrek Osasun Sailarekin eta osasun-zerbitzu publikoekin lotuta haren egoitzan aurekzten dituzten kexak ezagutzeko.\nBiek adierazi zuten gehiagotan biltzeko nahia, jasotzen diren gorabeherak hurbiletik jarraitu ahal izateko.\nAzkenik, sailburuak datozen asteetan hartu-eman saioekin jarraitzeko asmoa duela azaldu du.\nOsasun Saila eta Euskadiko osasun arloko Elkarte Profesionalak, elkarlanerako bidean aurrera\nOsasun Sailburua EAE-ko hiru Lurralde Historikoetako Erizaintzako Kolegio ofizialetako Presidenteekin bildu da\nAGINDUA, 2016ko ekainaren 2koa, Osasuneko sailburuarena, 270/2004 Dekretuaren eranskina aldatzen duena (270/2004 Dekretua, abenduaren 28koa, farmazia-bulegoetan eta -biltegietan gutxienez egon beharreko medikamentuak eta osasun-produktuak ezartzen…


Gure hizkuntza | Geuria\nEuskararen normalizazioa hizpide zuen elkarrizketan murgilduta ginela, ekarpena egin aurretik oinarrira jo zuen Lorea Agirrek, Jakin aldizkariko zuzendaria eta kazetariak, eta azaldu zigun gauzak egiteko bi modu daudela: derrigortuta edo maitasunez. Norbera bere barrura begira jartzen bada, bizitzaren edozein esparrutara so eginda, erraz egiazta dezake giza jokabidearen laburpen esentzial hori. Alegia, gauzak egin nahi edo egin behar ditugulako egiten ditugu? Ez da besterik.\nHaatik, ikasketa prozesua mekanikoa bihurtzen den heinean, (derrigorrezko heziketa arautuaren kasuan, adibidez) motibazioa ere zalantzazko bihurtzen da. Esate baterako, gure bailarako 25-40 urte bitarteko pertsonok (euskal hiztunen lagin jakin bat ezartzearren), euskal kulturadun familia erdaldunetatik etorri arren, D ereduan ikasi badugu, neurri handi batean gure gurasoen militantziagatik izan da. Eta gu helburu jakin baten lorpenean (Euskal Herria euskalduntzea) besteen tresna izan garen urteetan, segur asko, ez gara hautu politiko horren jakitun izan.\nGure kontzientziak ez zeukan barneratuta, gure herriaren kultur ondarearen biziraupena bermatzeko ezinbesteko piezak ginela. Ulertzen genuen, bai, gaztelaniaz hitz egiteak zigorra zuela. Litekeena da, nerabezaroa bezalako adin tartean sartzean, galarazpen horrek gaztelania are erakargarriagoa egitea. Hau da, kontrako efektua sortzea. Haurtzaroan ezezik, heldu izanik ere, maitasunaren kontrako sentimendua sor dezake pertsona bat euskaraz ikastera behartzeak. Administrazio publikoan lan egiteko euskara eskakizuna egitearen komeriak: bidegabekeria dela pentsatzea. Finlandian nera hitz egin dezatela eskatzea zorakeria dela usteko dute horiek, auskalo. Argi dago, euskara begiratzeko galtzailearen betaurrekoak kendu behar ditugu.\nHautu politikoa diodanean, zerbait aldatzeko borondatearekin hartutako jarrera jakin batetaz ari naiz, ez politika instituzionalaz. Are gehiago, gure bailaran hizkuntza eta politika nahasteko joera zentzugabe horretatik aldentzeko, euskara ez baita inongo ideologiaren ezaugarri, gizarte baten ondare kulturala baizik. Kontrakoak kalte egin eta egingo dio kultura eta hizkuntzaren aurrean hartutako jarrerari. Kaltetuko du euskara maitatzeko gaitasun pertsonala. Era berean, euskara ez da bigarren mailako hizkuntza bat. Horregatik, utz diezaiogun baimena eskatzeari, barkamena azaltzeari eta beldurra sentitzeari. Has gaitezen espazioak hitzarekin betetzen; gure hizkuntzaren hitzekin. Euskara ulertzen ez dutenen bizipenak zeharka ditzagun, mundua bizitzeko daukagun tresna oinarrizkoenarekin: gure hizkuntza.\nSailkatuta: Euskara, Euskararen Eguna, Iritzia, Leire Palacios\n[Argazkiak] Euskara hiztunak batu ditu gaur Mintzodromoak Galdakaon


Ekipamendu zientifikoa eskuratzeko laguntzak emateko 2019ko deialdia - Eusko Jaurlaritza - Euskadi.eus\nOhar garrantzitsua! Prozedura etetzeko akordioa\nProzedura etetzeko akordioa\n1.- Diru-laguntza 13.5 artikuluaren arabera onartu ostean, agindu honek aipatzen duen diru-laguntza ordainketa bakarrean ordainduko da 2019. urtean, erakunde onuradunak 16. artikuluan azaltzen den jarraipen- eta justifikazio-dokumentazioa entregatu eta gero.\n2.- Diru-laguntzaren zenbatekoa abenduaren 17ko 698/1991 Dekretuan ezarritako berme-araubideari eutsiz bermatuko da. Dekretu horren bidez, Euskal Autonomia Erkidegoaren Aurrekontu Orokorren konturako diru-laguntzen itzulketen eta bermeen araubide orokorra arautu zen, eta kudeaketan parte hartzen duten erakunde laguntzaileen baldintzak, araubidea eta obligazioak ezarri ziren.\n2018rako eta 2019rako eskatu dituzten edo eman zaizkien beste proiektu batzuetan zenbat orduko lan-konpromisoa duten aitortu beharko dute parte hartzen duten ikertzaileek.\n2018-2019 urteetarako deialdian diru-laguntza bat jaso zuen eskaera batean parte hartu duten ikertzaileek ezin izango dute deialdi honetako eskaera batean parte hartu, ezta aurreko urteetan emandako ekipamendurako diru-laguntzei dagozkien burutu gabeko eginbideak dituztenek ere.\nErakunde eskatzaileak edo laguntzakoak deialdiko eskaerak entregatzeko epea amaitu baino lehen kontratatu behar du ikertzaile bakoitza, 2019ko abenduaren 31ra arteko aldirako, gutxienez, eta ekipamendua erabiliko duten proiektuetan aurreikusitako dedikazioaren berbererako, gutxienez.\n1.- Ekipamenduek eskaeran parte hartzen duten erakundeetako ikerketa-taldeen oraingo zein etorkizuneko ikerketa-proiektuak egiteko egokiak eta beharrezkoak izan behar dute. Ekipamendua erabiliko duten proiektuak 2018an eta 2019an garatuko dira, ekipamendua erakunde onuradunean funtzionatzen hasi eta gero.\nDeialdiaren araudia EHAA 2018ko 05985 zbka.\nProiektuetan ekipamenduaren premia dagoela justifikatuko duen memoria teknikoa. Orain arte erabili izan diren ekipamenduen ordez orain eskatzen diren teknika eta tresna horiek zergatik diren beharrezko azaldu behar da, beraz. Proiektuetako bakoitzaren deskribapena (edo, gutxienez, ekipamenduaren erabileraren %70 daukatenen deskribapena). Erabiltzen dituzten teknologia alternatiboak zehaztu behar dira, eta eskatutako ekipamenduak ekarriko lituzkeen onura eta abantailak azaldu. Ekipamendu zientifikoaren eta bere osagaien balorazio ekonomikoa.\n2017-2018 aldian aktibo dituen proiektuei zenbat denbora eskainiko dien, kofinantzatutako proiektua barne, eta bakoitzak eskatutako proiektuari zenbat denbora eskainiko dion, 6.4. artikuluaren arabera.\n2019 epealdirako ekipamendu zientifikoa eskuratzeko laguntzen Ebazpena [2019/09/04]


Argazkia: Busturialdeko Hitza\nIñaki Bilbao Txikito preso politikoak atzo eman zuen bukatutzat gose greba, bere hurbilekoei telefonoz jakinarazi zienez. Azaroaren 2an abiatu zuen baraua, eta aurretik, 50 egunez izan zen gose eta komunikazio greban. Borrokan jarraitzeko prestutasuna ere adierazi zien atzo gertukoei.\nBI HILABETE BAINO GEHIAGO BORROKAN\nIrailaren 9an hasi zuen borrokaldia Bilbaok, Puerto III-ko espetxean. Orduko hartan, gose eta komunikazio greba egin zuen, eta 50 egunez egon zen ziegatik irten gabe eta deus jan gabe. Urriaren 30ean eten zuen grebaldia eta, hortik hiru egunera, azaroaren 2an zehazki, hasiera eman zion berriz gose eta egarri grebari. Ospitaleratua izan ostean, egarri greba alde batera utzi eta gose grebarekin jarraitu zuen.\nDenbora honetan guztian, asko izan dira Txikitori eta hark hasitako borrokaldiari elkartasuna adierazteko martxan jarri diren ekimenak.\nBilbaok 36 urte baino gehiago daramatza preso jada. Bere lehen espetxealdia 18 urtetik gorakoa izan zen, eta egun betetzen ari den zigorraren barruan, beste hainbeste daramatza gatibu. Borrokaldi ugari gauzatu ditu urte hauetan, esate baterako, duela hiru urte, 30 egunez izan zen gose greban. Aldi berean, bisitei uko egin zien horiek eskuburdinekin egitera behartu zutenean; azkenean, lortu zuen neurri hori ezeztatzea.\nHamabosgarren eguna egingo du gose greban Iñaki Bilbao preso politikoak\nGose eta komunikazio greba mugagabearekin aurrera jarraitzen du Iñaki Bilbao preso politikoak\nIñaki Bilbao preso politikoak ospitalean jarraitzen du bigarren egunez\nIñaki Bilbao preso politikoa ospitaleratua, gose eta egarri grebaren zazpigarren egunean\nGose eta egarri greba mugagabea hasi du Iñaki Bilbao preso politikoak


HARRO! Euskal Herrietako Transmaribibollo Plataforma aurkeztu da gaur – Euskal Herriko Gay-Les Askapen Mugimendua\nYou are here: Home1 / EHGAM Berri2 / HARRO! Euskal Herrietako Transmaribibollo Plataforma aurkeztu da gaur\nHARRO! Euskal Herrietako Transmaribibollo Plataforma aurkeztu da gaur\n20 May, 2019 /in EHGAM Berri, Euskal Herria /by Editorea\nEuskal Herriko hainbat sexu askapenerako elkarteek sortua\n1969ko ekainaren 29ak, haustura bat suposatu zuen: LGTB mugimenduaren baitan, sexu\naskapenaren aldeko koalizio politikoan lehen adreiluak jartzen lagundu zuen. Gau hartan\nizan zen Stonewalleko errebolta entzutetsua. Izatez, ez zen pertsona sexo – genero\ndisidenteak errebelatzen ginen lehen aldia, baina gau hau LGTB eskubideen borrokan\nerabakiorra izan zen mendebaldean eta ordutik gogoan dakarkigu. Diotenez, guztia, adreilu\nbatekin hasi omen zen.\nGogoan dugu, emakume transak, pertsona arrazializatuak, bollera maskulinoak, jende\npobrea eta intersekzio hauez gain hamaika gehiagoz gurutzatuak ziren beste hainbeste\npertsona izan zirela poliziaren errepresio autoritarioaren aurka borrokatu zuten iraultza\nhonetako protagonistak. Asko hitz egin izan da lehen adreilu hori bota zuenaren nortasunaz,\nMarsha P. Johnson eta Sylvia Riveraren mitoak sortuz. Mugimenduaren amatzat har\nditzakegu, baina kontuan izan, Stonewall zerbait izan bazen, kolektiboa izan zela. Gure\nborroka batasunean sortu genuen. Aliantza hori da gure adreilua.\nBorrokak ibilbide luzea du ere Euskal Herrietan. Frankismoaren amaiera garaitik, sexu\naskapenerako mugimenduak aliantza eta estrategia zehatzak sortu ditu, estatu diktatorial\npatriarkal eta katolikoari, eta ondoren, estatu demokratiko patriarkal neoliberalari aurre\negiteko. 1933ko “Ley de vagos y maleantes” eta ondorengo “Ley de peligrosidad y\nrehabilitacion social” lege frankistaren aurka borrokatu gara; soldaduskaren aurka jardun eta\nborrokatu dugu; poliziaren jazarpen, errepresio eta erahilketen aurrean tinko jazarri izan\ngara (40 urte dira aurten, Oreretan, Francisen bizitzarekin amaitu zutela); eta, egunez egun,\neredu heteropatriarkalera makurtzen ez ziren desira eta identitateen ikusezintasunaren\naurka borrokatu gara. Esparru posibleak ehundu eta identitate posibleen alde borrokatu\ndugu, eta borrokatzen jarraituko dugu.\nMugimenduaren sustrai erradikal eta antikapitalistei gainjarriz, bizi dugun kapitalismo\naseezin honek iraultzaileena ere irensten du, eta pinkwashingaren bitartez LGTB\nmugimendua intrumentalizatzen ari da progresismo plantak egiteko. Honen adibide\ngarbienetakoa, Ortzadar eta EAJren artean gidatutako Bilbao Pride-a da, zeinak tolerantzia\neta irekitasun irudi baten atzean, jendarte eta hiri eredu baztertzaile, elitista eta kapitalista\nsustatzen duen. Eredu honek sustatzen duen gayfriendly turismoak, gure auzoak gentrifikatu\neta prekarizatu egiten ditu.\nNazioartera begiratuta aurkituko dugun adibideetako bat, Israelgo estatu genozida da.\nPalestinako lurraldeen aurkako apartheid politika pinkwashingaren bitartez ezkutatu egiten\ndu: jomuga turismo liberal eta gay-friendly-a da, eta pasa den urtean Eurovision lehiaketa\n(Gazan bonbak jauritzen ziren bitartean) irabazi ostean, aurten, zuriketa musikala dauka\nAzken urteetan ikusi denez, kapitalismoa lur ongarritua izaten ari da faszismoarentzat. Maila\ninstituzional, politikoan zein banakoek gauzatutako gorroto delituek argiki erakusten dute\nfaszismoaren gorakadak ondorio larriak dituela honen jomugaren lehen lerroan\ngaudenontzat: LGTB kolektiboak, aniztasun funtzionala duten pertsonak, pertsona\narrazializatuak, pertsona musulman, judutar eta erlijio gutxituetakoak, migratuak… Trump,\nBolsonaro, Salvini, Le Pen edo Abascal, Casado eta Riverarekin batera, faszismoaren\nkarikatura dira komunikabide liberaletan. Faszismoa tratatzerakoan dagoen seriotasun eza,\neta faszismoak berak duen manipulaziorako eta alienaziorako gaitasunaren gutxiespena,\noinarrizko tresna izan dira berau dagoen lekura heldu dadin. Gaur, haren ondorioei aurre\negiteko unea heldu da.\nEgoera guzti hauei aurre egiteko esparru politiko koherente eta kritikoak sortzeko eta elkar\nsostengatu eta koordinatuz erantzun material bat emateko beharretik sortzen da Harro!\nEuskal Herrietako Transmaribibollo Plataforma. Gure helburuak, Euskal Herrietako\nkolektibo desberdinen artean lan eta zaintza sareak sortzea, memoria historikoa bildu eta\nkontserbatzea eta erasoen aurrean erantzun erreal bat ematea dira. Harro! Euskal\nHerrietako Transmaribibollo Plataforma, gaur gaurkoz, onakook osatzen dugu: EHGAM,\nHiruki Larroxa Kolektiboa, Guztiok, Ozen!, Intifada Marika, Sare Lesbianista, Iris Proiektua,\nEuskal Hartzak, Lumagorri eta beste militante batzuk.\nSuzko adreilu bat gara. Erahiltzen gaituzten instituzio eta sistema honen erraiak suntsitzeko\nerabiliko dugun adreilua. Berria den zerbait eraikitzeko erabiliko dugun suzko adreilu bat\ngara. Jada ez daudenen memoria eta borrokaz piztua dagoen suzko adreilua. Itzaltzen\nutziko ez dugun suzko adreilua.\nGARA: Euskal Herriko hainbat LGTB elkartek bat egin dute ‘Harro!’ plataforma sortzeko\nhttps://ehgam.eus/wp-content/uploads/2019/05/HARRO.jpg 1040 2048 Editorea https://ehgam.eus/wp-content/uploads/2020/05/logo-275.png Editorea2019-05-20 18:45:022019-05-21 16:29:48HARRO! Euskal Herrietako Transmaribibollo Plataforma aurkeztu da gaur\n20 May, 2019 /in EHGAM Berri, Euskal Herria @es /by Editorea\nhttps://ehgam.eus/wp-content/uploads/2019/05/HARRO.jpg 1040 2048 Editorea https://ehgam.eus/wp-content/uploads/2020/05/logo-275.png Editorea2019-05-20 18:45:022019-05-21 16:30:24HARRO! Euskal Herrietako Transmaribibollo Plataforma aurkeztu da gaur


Dbus, koronabirusari aurre egiteko moduaren eredu - Deia\nAENOR-en ziurtagiria eskuratu du\nDbus, koronabirusari aurre egiteko moduaren eredu\ndeia.eus 06.08.2020 | 18:35\nDONOSTIA. Martxoaren 14an koronabirusa dela eta alarma estatua ezarri zenetik, Dbusek bere zerbitzuen kudeaketa paregabea egin du. Hori dela eta, orain, ia bost hilabete pasata, ezarritako protokoloak eta neurriak betetzen dituela bermatzen duen AENOR-en ziurtagiria jaso du.\nCovid-19ren aurkako protokoloen ziurtagiria Dbusek aplikatzen dituen neurrien eraginkortasunari buruzko kanpoko abala da. Horiek Osasun Ministerioak Covid-19ri buruz prebentzioaren eta higienearen arloan ezarritako jarraibideetan oinarrituta daude, eta Dbusek ezarritako neurrien artean honako hauek nabarmentzen dira:\nKotxeroen flota eta instalazio guztiak egunero garbitzea eta desinfektatzea.\nIbilgailu guztietan babes-holtzak jartzea gidatze-postuan.\nLangileei eta erabiltzaileei prebentzio-neurriei eta prozedura berriei buruz ematen zaien informazioa.\nEspazio komunak mugatzea.\nOsasun-segurtasuneko neurriak ezartzea bai autobusetan bai instalazioetan.\nHornitzaileei babes- eta segurtasun-neurriak betetzeko eskatzea.\nEZ DA LEHENENGOA\nEz da Dbusek lortzen duen lehen ziurtagiria, izan ere, lehendik AENOR kalitate-ziurtagiria eskuratu zuen, bidaiarien garraio publikoari buruzko UNE-EN 13816 arauaren arabera. Beste behin ere, AENORek COVID-19rekin duen ziurtagiriak agerian uzten du Donostiako garraio publikoaren segurtasuna, eta beharrezko konfiantza ematen du Dbusen mugikortasun iraunkorreko eredua berreskuratzeko, garraio publikoaren aldeko apustua eginez Donostian mugitzeko biderik eraginkorrena eta ekologikoena den aldetik.\nZiurtagiri berriaren zigilua flotako autobus guztietan dago ikusgai, baita konpainiaren instalazioetan ere. Ziurtagiri hori gaur goizean entregatu da, eta hurrengo hauek parte hartu dute: Pilar Arana, Donostiako Udaleko Mugikortasun eta Garraio zinegotzia; Igor Gonzalez, Dbuseko zuzendari kudeatzailea; eta Luz Emparanza, AENOR-eko zuzendaria Euskadin.\nKomunikatu bateratua jaulki dute EAEko hiru Ahaldun Nagusiek.\n1,5 milioi euro bideratu ditu Aldundiak dirulaguntzetara osasun-krisia hasi zenetik.\nBisky Team eta Cosmic Research taldeek Bondar kohetea jaurtiko dute.


“Txakomic”, txakolina komikiarekin uztartzen duen ekimena – Gazteon KZ\n“Txakomic”, txakolina komikiarekin uztartzen duen ekimena\n2022-03-17 2022-03-17 Ane Soriano\ttxakomic\nBizkaiko txakolinaren tradizioa eta euskal komikigintza uztartzen dituen Txakomic ekimenaren bigarren edizioa egingo da apirileko lehen bi asteburuetan, eta jarduerak eskainiko ditu Bakioko Txakolingunea Txakolinaren Museoan eta Leioako Mendibile jauregian.\nProiektuaren bigarren edizioa asteazken honetan aurkeztu da Bilbon, Amaia Antxustegi Iraunkortasuna eta Ingurune Naturala Zaintzeko diputatuaren, Ion Gorka Elgezabal Jata-Ondoko presidentearen, Asier Madarieta BizkaiKOA foru museoak kudeatzen dituen sozietate publikoaren kudeatzailearen eta Begoña de Ibarra Bizkaiko Aldundiko Kulturako zuzendariaren parte hartzearekin.\nTxakolingunearen, Mendibile Jauregia Elkartearen, Bizkaiko Txakolina Jatorri Deituraren Kontseilu Arautzailearen eta Jata-Ondo Uribeko Landa Garapenerako Elkartearen arteko lankidetzatik sortu zen ekimena, Bakioko Txakolinguneak hartu zuen ‘Komikia’ erakusketa oinarritzat hartuta.\nProiektua iaz sortu zen Bizkaiko txakolinaren tradizioaren eta euskal komikigintzaren arteko lotura prozesuaren ondorioz, “herritarrei uztartze berriak erakusteko asmoz, kasu honetan gure lurraldeko ardorik bereizgarrienaren eta marrazkiaren artekoa”.\nBada, Txakomic ekimenaren bigarren ediziorako antolatutako jarduera programa apirileko lehen asteburuan hasiko da Mendibile Jauregian (hilaren 2an eta 3an), eta bigarrenean amaituko da (9an eta 10ean), Bakioko Txakolingunean. Haurrentzako tailerrak, marrazkilari lanean izango dituzten dastaketa komentatuak, musika eta marrazkiaren arteko fusioa, iruzkindutako dastatzeak film laburmetraien proiekzioekin edota ‘showcooking’ ilustratu bat egingo dira, besteak beste. Jarduerotan izena emateko webgune bat prestatu da: uribe.eu/ms.\nJarduera horiekin batera, proiektua abian jartzearekin batera hasi ziren argitalpenen edizioarekin jarraituko da bigarren edizioan. Alde batetik, ‘Historias con txakoli’ argitalpenak, iazko eta aurtengo maiatza, abuztu, urri eta abenduan argitaratu diren bost komiki eta aurtengo apirilean eta ekainean argitaratuko diren beste bi hilabeteroko bilduko ditu.\nIstorio horiek guztiek txakolina dute protagonista eta banaka eta kronologikoki argitaratzen dira https://bizkaikoa.bizkaia.eus/eta https://bizkaikotxakolina.eus/eu/webguneetan. Gidoilari bakarra dute, Mikel Begoña, baina ilustratzaile ezberdinek marraztu dute, askotariko emaitza grafikoa erakutsiz. Zazpi kapituluen liburukia aurtengo abenduan argitaratuko da eta txakolinaren izaera beste belaunaldi batzuei transmititzen lagunduko dute.\nBestalde, bigarren argitalpena ‘Historia del txakoli’ liburua da, eta abenduan argitaratuko da. Komikiaren bidez, txakolinaren hasietarik gaur arte izan den bilakaera islatzen saiatuko da, modu dibertigarrian baina zehaztasun historikoarekin. Argitalpen Txakolinaren Museoa-Txakolingunearen parte izango da.\n← Mesfidatu hitzez\nBBK Kunak Gizarte berrikuntzako nazioarteko ekimen abangoardistenak aurkeztuko ditu →\nUrban Rock Concept eta swinga\n2021-09-14 2021-09-14 Libe Garcia Kandina\nEuskal Gozogileak elkarteak txokolatezko ‘Guernica’ egingo du\n2021-04-15 2021-04-15 Libe Garcia Kandina


Espainian, ibilgailuen ekoizpena igo egin da lehen aldiz 2005eko apiriletik, %7,12 | Consumer\nEspainian, ibilgailuen ekoizpena igo egin da lehen aldiz 2005eko apiriletik, %7,12\nEsportazioak %11,89 hazi dira, eta guztira 136.815 unitate\nJoan den urtarrilean, 225.418 ibilgailu fabrikatu ziren Espainian, 2005eko hilabete berarekin alderatuz %7,12 gehiago, Anfac Automobil eta Kamioi Fabrikatzaileen Elkarte Nazionalaren datuen arabera. Aurreko urteko apiriletik aurrerako ekoizpenaren lehen igoera da.\nAutoen sektorean, bolumen handienean, produkzioa 171.589 unitatekoa izan zen urtarrilean; hau da, aurreko ekitaldiko hilabete berarekin alderatuta, %3,83 hazi zen. Lur orotako ibilgailuen fabrikazioa ia lau aldiz handitu zen, 7.448 unitaterekin (+%286,71), eta industria-ibilgailuena, berriz, %7,23, 46.381 unitateraino.\nEra guztietako ibilgailuen esportazioek ere bilakaera positiboa izan zuten joan den hilabetean: %11,89 igo ziren, eta guztira 136.815 unitate; horietatik 136.815 autoen sektorekoak izan ziren, %8,59 gehiago.\nIbilgailu industrialen esportazioak 39.345 unitatera igo ziren, hau da, aurreko urteko hilabete berarekin alderatuz %8ko hazkundea izan zen.


Udako obrak bukatuta bost gunetan, eta bukatzear Santa Teresan | Aldizkaria\nIKASTOLA 225 > ikastolak > Udako obrak bukatuta bost gunetan, eta bukatzear Santa Teresan\nIkastolen Elkarteko ikastolarik handiena da\nLehenengo fasearen amaiera da oraingo lorpena.\nHaur Hezkuntzan egindako ibilbideari jarraituz, Arizmendi Ikastolak 2017-2018 ikasturtea hasi du Lehen hezkuntzako espazioak egokitzen eta batxilergokoak moldatzen Konfiantzaren Pedagogia ardatz duen egitasmoan.\nJauzi berezia egiteko asmoz diseinatu eta egin dira ikastolan aurtengo udako obrak. Santa Teresako eraikina osorik birmoldatu da, Lehen Hezkuntzan eta Haur Hezkuntzan diseinu propioz eta auzoarekiko lotura kontuan izanda. Arimazubin, bigarren zikloa egokitu da; Gazteluondon eta Almenen, berriz, lehenengo zikloko gelak. Gaztelupen eta Almenen batxilergo berritua eskaintzeko  -proiektu bidezko metodologia- espazioak moldatu dira. Olarten, bolumena zabaltzeko obrak egin dira. Azkenik, Almeneko futbol zelaia jarduera-eremu bihurtu nahi denez bizpahiru ikasturtetan, aurten aglomeratu asfaltoduna egin da.\nLehenengo fasearen amaiera da. Guztira, bi milioi euroko aurrekontua estimatu da, eta mailegu bidez finantziatzekotan da Arizmendi Ikastola, gurasoei inbertsio ekarpen berezia eskatuta. Era honetan, 2013tik 2017ra bitarteko fasea amaitu nahi da, hezkuntza kooperatibo euskaldunaren oinarria ezarrita eta 2017tik 2021era bitarteko aldiari hasiera eman oinarri horren gainean bilatzen ari den hezkuntza-eredu berriaren habeak ezartzeko. Arizmendi beti bizirik, mugimenduan!


Itzultzeko 8 opari harrigarri zure ezkontzako gonbidatuentzat - Opari Ideiak\nEtxeko BiolentziaEzkontzakEzkontza LizentziakEtxeko Indarkeriari Eta Gehiegikeriari Aurre Egiteko AholkuakEzkontzan Intimitatea Hazteko Aholku OnenakBizikidetzaEzkontza Aurreko AholkuakMaitasuna Eraikitzen EzkontzanLaguntza Ezkontza DesleialtasunarekinIntimitate Emozionala Ezkontzan\nNagusia / Opari Ideiak / Itzultzeko 8 opari harrigarri zure ezkontzako gonbidatuentzat\nErabilgarritasun poltsak edo zorroak\nZure ezkontza zure bizitzako esperientziarik handienetako bat da. Eta naturala da gogoratu nahi izatea, zu eta zure bikotearekin hasi zinenetik ezkontza antolatzen jaiak amaitu arte zure harreran - ahal duzun denbora guztian. Zuretzako maiteak diren jendez inguratuta egon nahi duzu eta zure momenturik bereziena ere partekatu zutela gogoratu nahi duzu. Horretarako dira oroigarriak!\nBaina guztiok aitortu behar dugu gogoratu ez genituen oroitzapenak jaso genituela behin (edo bi edo gehiegi). Familia eta lagun hurbilak besterik ez badituzu eta zure eta zure ezkontidearen argazkiak edo haien etxeko dekorazioarekin guztiz ondo ez datorren apaingarri bat erakustea ez litzaieke axola, egon ezazu oroitzapen bitxi samarrak. Ziurtatu ezkontzako mesedeak ez direla garajean amaituko (edo okerrago, zakarrontzira) ohikoak ez direnak baina zurrupatzen ez dituztenak bilatuz. Ez dakizu nondik hasi? Hemen daude zortzi aukeran.\nmaitatu zure emaztea\nErabiltzen duten bakoitzean gogoratuko zaituzte, eta eskertuko dizute emateagatik. Konpromiso puntualak eta garaiz betetzea garrantzitsua da guztiontzat. Horregatik, erlojuak, erlojuak edo pentsatutako eskuz aukeratutako edozein denbora opari bikaina bihurtzen dira. Zure egun berezia eta zure ezkontzaren aldeko gogoeta gogoan izatea nahi baduzu, ez zenuke zure eta zure ezkontidearen inizialak edo ezkontzaren data erlojuetan igeltsatu nahi. Honek opari paregabea bihurtzen du, zure bizitzako momenturik garrantzitsuena - zure ezkontza - graziari eskaini zioten denbora baliotsua eskertzen duzula esanez.\n2. Eguzkitako betaurrekoak\nEguzkitako betaurrekoak praktikoak ez ezik dotoreak ere badira. Janztea edozein itxura jazteko modurik errazena da. Joan aurpegi forma gehienetara egokitzen diren forma klasikoen bila, hala nola hegazkinlariak eta bidaiariak. Onenak dira udako ezteiak dituzunean, baina eguzkitsuak urte osoan ere erabil daitezke. Hartu koska bat altuago, eguzkitako betaurrekoen zorroak emanda gonbidatuaren inizialak grabatu edo inprimatuta dituztela.\nZaindu eta haz dezaketen landarea kontuan hartu nahi zenukeena da. Landarea zaintzea, zure ezkontza gogoratzeko modu polita izateaz gain, jarduera terapeutikoa da. Gainera, mamitsuek etxeko apaingarri bikainak eskaintzen dituzte.\nInori ez zaizkio gustatzen ezpainak estalita. Eskerrik asko gonbidatuei zure egun berezian zurekin egoteagatik eta haien ezpainen osasuna zaintzeagatik ezpainetarako ukondo pertsonalizatuak emanez. Aukeratu ezkontzan emandako postraren antzeko zaporea, zure egun berezian partekatutako momentu dibertigarriak gogoratuko baitituzte ixten pasatzen duzun bakoitzean.\nBeti egongo da aldizkari bat edo koaderno bat behar duzun zerbait. Koaderno sinple baten ordez, ziurtatu zure ezkontzaren ukitu txikia duela. Aukeratu ezkontzako gaiaren kolorea. Zure gonbidatuaren izena kaligrafian idatzita eduki azalean, ukitu pertsonala emateko. Orriak zure eta zure ezkontidearen inizialen monogramarekin inprimatzen ere saia zaitezke zure ezkontzako oroitzapen berezi hori lortzeko.\n6. Erabilgarritasun poltsak edo zorroak\nPozik zaude distantzia guztia egin zutelako zure ezkontzako harrerara iristeko. Orain, eman iezaiezu erabil dezaketen zerbait eta gogoratu zu bidaiatzen duten bakoitzean. Erabilgarritasun poltsak, poltsa erabilgarriak edo bidaiatzeko kitak oinarrizko maletak dira beti maleta batetik kanpo, lanerako edo aisialdirako bizi direnentzat eta baita maiz bidaiatzen ez dutenentzat, baina ziur asko poltsak eta kitak erabil ditzaketenentzat ere. Ema iezaiezu maiz erabil dezaketen zerbait etxean hain gauza desordenatu eta antolatuagoa izan dezaten.\nEman zure tea maite duten gonbidatuei denbora luzez erabat maite eta erabiliko duten zerbait. Zure gonbidatu batzuk te edaleak ez badira, horrek ohitura hartzera bultzatuko ditu. Edontzi bat opari jakintsua izango da edariak atseden hartzeko eta mahaiaren gainazala orbanetatik babesteko. Gainera, objektu bildumagarri bikaina da. Besterik gabe, zure gustuko zentzu estetikoa islatzen duten ederrak biltzeko pentsamenduak jartzen dituzula.\nezkontza aholkularitza libururik onenak\nKatiluak gonbidagarriak ez diren arren, oso baliagarriak dira. Ezkontza mesedetan ez xurgatzeko katilua egiteko gakoa diseinu klasikoa hautatzea da. Mantendu gazta. Joan garbitzera. Pertsonaliza dezakezu letra bat inprimatuta duten katiluak eskuratuz eta zure izenaren lehenengo hizkiarekin bat datorren gonbidatuei emanez.\nEzkontza-mesede ugari daude, zure gonbidatuen gauza gogokoenak izaten amaitzeko. Eman zerbait erabilgarria eta gogoratuko zaituzte zure oroigarria erabiltzen duten bitartean.


Hobekuntzak Euskal Herria plazako eta Altamirako jolastokietan | Lezoko Unibertsitateko Udala\nHasiera » Berriak » Hobekuntzak Euskal Herria plazako eta Altamirako jolastokietan\nHobekuntzak Euskal Herria plazako eta Altamirako jolastokietan\n2017ko Uztailak 24\nUdalak, haurren segurtasuna hobetzeko helburuarekin, Altamirako haur parkea hesitu du eta jolastokiaren aldamenean dagoen zebra-bidea erliebean nabarmendu du. Halaber, Euskal Herria plazako jolastokia berritu da.\nUdalak herriko haurren aisialdi eremuak berritzen eta egokitzen jarraitzen du eta oraingoan, Euskal Herria plazako jolastokia berritu da, duela aste batzuk iragarri zen moduan. Era berean, haurren segurtasuna hobetu eta bermatzeko, Altamirako haur parkea hesitu da eta jolastokiaren aldamenean dagoen zebra-bidea erliebean nabarmendu da bertatik igarotzen diren autoek abiadura murriztu dezaten.\nLan horiek guztiek haurren ongizate, bizi kalitatea eta segurtasuna hobetzea dute helburu, haiei egokitutako kalitatezko jolastoki atseginagoak eta seguruagoak eskaintzeko.


Munstroa orain handiagoa da, eta Ibercrea du izena | Boligrafo gorria\nHasiera » Literatura » Munstroa orain handiagoa da, eta Ibercrea du izena\nAtalak: Literatura, Musika, Zinema - ikus-entzunezkoak\nEZgae, ezta Ibercrea ere...\nEta nola sortu den ulertzeko, hasieratik hastea onena. Hilak 19: Espainiako Konpetentzia Komisioak (gaztelaniazko sigletan CNC) txosten bat kaleratzen du, egile eskubideak kudeatzeaz arduratzen diren elkarteei buruz. Txostenak egurra ematen die SGAE, CEDRO eta AGEDI bezalakoei; monopolioan oinarritutako eredua ari direla bultzatzen; ez dela modelo eraginkorra; erabiltzaileak oztopatzen dituela, batez ere Internetekoak; ez dutela oso jokaera gardena… Eta funtsean, merkatua liberalizatu behar dela, sortzaileek ez dutela zertan elkarte horietara joan behar beraien eskubideak kudeatzeko.\nKontua, ordea, ez da hor geratzen: CNCren txostenak dio Espainiako Jabetza Intelektualaren legea goitik behera aldatu behar dela; eta, hori egiten ez den bitartean, neurri bigunagoak hartzea ez legokeela soberan, kudeaketa elkarteei kontratuen esklusibotasuna kentzea, kasu.\nCNC Espainiako Ekonomia Ministerioaren menpekoa da. Gobernu bereko Kultura Ministerioak, ordea, juxtu kontrako iritzia du, ez du txostena ontzat eman eta ministroak bihotzez, birikaz eta hestez defendatu du SGAE, esanez elkarteak beti bete duela legea (parentesi artean, esan behar dugu ez dela harritzekoa, aspaldi jarri baitzioten Gonzalez-Sinde ministroari “Sindescargas” izengoitia).\nBien bitartean, egile eskubideen tenpluko ordena ez dago geldirik. 24 ordu eskasean moldatu dira lobby guztien ama antolatzeko: SGAE, CEDRO eta AGEDI-AIE elkartu egin dira, urtarrilak 20, Ibercrea izeneko elkartea osatzeko. Manuel Medina izango dute buru. Medina jauna, PSOEko eurodiputatu ohia, ezaguna da 2007an P2P sareen debeku erabateko, absolutu eta totala eskatu zuelako.\nEta momentuz honaino. Kontuak soka luzea ekarriko du ziurrenik, baina nik ez dut blog honetan jarraitzeko asmorik. Burutazio eta anekdota banarekin bukatuko dut.\nBurutazioa: Txosten batengatik hain jarrera numantinoa hartzen duten elkarteek, zer ez ote lukete egingo Kultura Ministerioaren haizeak kontrakoagoak izango balira?\nAnekdota: Jakin ahal izan dudanez, SGAE dirua biltzen ari da bazkideen artean Haitiko lurrikaran kaltetutakoentzat. Ez al dira maitagarriak? Orain arte 18.000 euro dauzkate horretarako prestatu duten kontuan. Nork jarri duen hainbeste diru? Espainiako Internauten Elkarteak: kalteordaina, www.putasgae.org webari ostatu emateagatik isuna jarri baitzien Auzitegi Gorenak.\nErik | 2010 urtarrila 22 at 17:24\nErantzun burutsua emateko asmoarekin idatzi ditut izena eta helbide elektronikoa, baina higuinak itsutu egin nau eta ezin idatzi…\nGorka Bereziartua | 2010 urtarrila 22 at 22:48\nBai, nik ere efektu bera pairatu behar izan dut, eta itsumustuan tekleatu nuen post- hau. Baina lasai, hiruzpalau ordutan pasatzen da…


Colomars - Wikipedia, entziklopedia askea.\nAspremont, Carros, Castagniers, Gattières eta Niza\n3.453 (2018ko urtarrilaren 1a)\n1.722 (%49.9) 1.702 (%49.3)\nColomars (okzitanieraz Colomars, frantsesez eta ofizialki: Colomars) Okzitaniako udalerri bat da. Administratiboki Frantziako Itsas Alpeak departamenduan dago, Proventza-Alpeak-Kosta Urdina eskualdean. 2013an 3.199 biztanle zituen.\n2007an Colomars udalerrian erroldatutako biztanleak 3.199 ziren. Familiak 1.183 ziren, horien artean 232 pertsona bakarrekoak ziren (110 bakarrik bizi ziren gizonak eta 122 bakarrik bizi ziren emakumeak), 405 seme-alabarik gabeko familiak ziren, 444 seme-alabak dituzten bikoteak ziren eta 102 seme-alabak dituzten guraso-bakarreko familiak ziren.\n2007an 1.324 etxebizitza zeuden, 1.217 familiaren etxebizitza nagusia ziren, 47 bigarren erresidentzia ziren eta 60 hutsik zeuden. 1.133 etxeak ziren eta 171 apartamentuak ziren. 1.217 etxebizitza nagusietatik 956 bere jabearen bizilekua ziren, 207 alokairuan okupaturik zeuden eta 54 doan lagata zeuden; 33 etxek gela bat zuten, 117 etxek bi zituzten, 270 etxek hiru zituzten, 393 etxek lau zituzten eta 404 etxek bost zituzten. 1.078 etxek euren parking plaza propioa zuten azpian. 450 etxetan ibilgailu bat zegoen eta 700 etxetan bat baino gehiago zituzten.\nColomars udalerriko biztanleria-piramidea 2009an .\n2007an lan egiteko adina zuten pertsonak 2.069 ziren, horien artean 1.504 aktiboak ziren eta 565 inaktiboak ziren. 1.504 pertsona aktiboetatik 1.411 lanean zeuden (732 gizon eta 679 emakume) eta 93 langabezian zeuden (54 gizon eta 39 emakume). 565 pertsona inaktiboetatik 193 erretiraturik zeuden, 215 ikasten zeuden eta 157 "bestelako inaktibo" gisa sailkaturik zeuden.\n2009an Colomars udalerrian 1.194 unitate fiskal zeuden, 3.172,5 pertsonek osaturik. Pertsona bakoitzeko diru-sarrera fiskalaren mediana urteko 23.240 euro zen.\n2007an zeuden 236 komertzioetatik, 3 janari enpresak ziren, 9 bestelako produktu industrialen fabrikazioko enpresak ziren, 46 eraikuntza enpresak ziren, 53 ibilgailuen saltze eta konpontze enpresak ziren, 11 garraio enpresak ziren, 11 ostalaritza eta jatetxe enpresak ziren, 6 informazio eta komunikazio enpresak ziren, 3 finantziazio enpresak ziren, 12 higiezinen enpresak ziren, 41 zerbitzu enpresak ziren, 22 administrazio publikoko enpresak ziren eta 19 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 70 zerbitzu publikoetatik, 1 funeraria zen, 8 ibilgailuen konpontzeko eta nekazaritza tresnetako lantokiak, 17 igeltseroak, 7 margolariak, 1 zurgina, 5 iturginak, 8 argiketariak, 4 ile apaindegiak, 8 jatetxeak, 5 higiezinen agentziak eta 6 apaindegiak.\n2009an zeuden 9 establezimendu komertzialetatik, 2 okindegiak, 2 harategiak, 1 altzari denda zen, 1 kirol-denda zen, 2 drogeria eta 1 lore-denda zen.\n2000. urtean Colomars udalerrian 24 nekazaritza-ustiategi zeuden.\nAspremont (3,2 km)\nGattières (3,3 km)\nCastagniers (3,4 km)\nCarros (4,3 km)\nFalicon (5,1 km)\nTourrette-Levens (5,4 km)


... eta haurrak oso ondo erlaxatzen dira margotzen eta marrazten.\nHaurrak inguruan dituen, hazi edo haiekin lan egiten duen edonork berehala jakingo du haurren irudi eta marrazki koloretsuek oso lilura berezia dutela. Eguraldi txarrarekin denbora pasatzea baino askoz ere gehiago da margotzea.\nZergatik da hain garrantzitsua margotzea eta margotzea haurrentzat?\nHaurra, pentsamenduan galduta eta kontzentratuta, lanean ari den benetako artelanak izan edo zirriborro txikiak eta laburrak izan - adierazgarriak dira eta haurraren nortasunaren zati dira. Haurraren marrazkietan eta margoetan islatzen delako hori.\nKoloreztatzeak haurren adierazpen emozionala sustatzen du\nAre gehiago islatzen du. Pinturek eta marrazkiek seinaleak ezartzen dituzte: haurrak bere ingurunearekiko hautematen duen harremanari buruzko zeinuak. Haurrak bere mundua ikusi, ulertu eta irudikatzen duenaren seinaleak. Garrantzitsua da haurrek beren burua adierazten ikastea eta margotzea eta marraztea forma horietako bat da.\nHaurra modu horretan komunikatu daiteke eta pintura eta marrazketaren bidez eduki berriak garatzen ikasten du. Zerbait berak bakarrik dakienez, berak ere irudika dezake eta haurrek ordezkatzen dutenean, orduan zerbait argi utzi eta besteekin komunikatu nahi dute.\nBere esperientzia pertsonalak partekatzen ditu. Margotzeko eta marrazteko modu abstraktuan gertatzen da, baina komunikatu egiten da. Horrela, haurrek errealitateari aurre egiten ikasten dute, eta horrek ere lagundu diezaieke egoerei aurre egiten, ulertzen, sentitzen eta ulertzen.\nHaurrak oso sortzaileak izan daitezke eta haien irudimena askatzen utzi. Horrek ere sustatzen du.\nHaurrek marraztu, margotu eta koloreztatzen dutenean, esan nahi dutena paperean jartzeko aukera izateaz gain, beren harreman pertsonal, emozional eta soziala adierazi nahi dutenarekin adierazteko aukera ere izaten dute.\nTentsioa arindu eta "margotu" dezakezu. Batez ere inkontzienteki garatzen diren tentsioek pinturan eta marrazketan aurki dezakete adierazpena. Haurrei bizitakoa prozesatzen eta oreka harmonikoa berreskuratzen laguntzen die.\nAldi berean, haurraren sormena eta adierazteko gaitasuna bultzatu eta desafioa izateaz gain, errealitatea beraien begietatik eta trebetasunetik boligrafoarekin eta paperarekin harrapatzen dutenean, hauek ere trebatu egiten dira.\nHaurrak trebetasun motor bikaina ikasten du margotzen, marrazten eta margotzen aritzen direnean. Ariketa gisa koloreztatzeko bereziki, haurrak arkatza tinko erabiltzea eta kontzentratzea eskatzen du ertzetik margotu ez dezaten.\nGarrantzitsua da, hala ere, haurrak, beren nortasuna bezain ezberdina, boligrafoa eta papera eskuratzeko modua bezain desberdinak izatea. Haur guztiak ezin dira erlaxatu eta modu berean marrazkietan murgildu. Haur guztiei ez zaie gustatzen boligrafoa eta papera lantzea edo gauzak margotzea.\nEskulanak umeekin - orea gatzarekin diseinatu\nEskulanak umeekin - orratz tristea\nEskulanak umeekin - atearen seinale haurrentzako gela


Izen animatuak eta ez-animatuak [Sareko Euskal Gramatika]\nSemantikari edo adierari esker dakigu mahai, bide, leiho eta harri bizigabe edo ez-animatuak direla, baina zaldi, haur, Aitor edo txakur, bizidun edo animatuak. Izen bat animatu edo ez-animatua izatea, ordea, ez dago semantikarekin edo biologiarekin lotuta soilik, morfologian ere eragina du, euskaraz, izen animatuek eta ez-animatuek kasu marka ezberdinak hartzen dituzte. Hori horrela:\nbidean (ez-animatua → non?)\nAndoni(ren)gan (animatua → norengan?)\n*bidea(ren)gan (ez-animatua → norengan?)\n*Andonin (animatua → non?)\nAdibide horietan argi ikusten da semantikak eragin zuzena daukala morfologian. Leku-kasuen markekin, leku-postposizioekin gertatzen da hori, baina hemen ere badira salbuespenak, landare eta zuhaitzekin, esaterako:\nPertsonekin ez dago zalantzarik, eta beti -ga- moldea erabiltzen da euskaraz, laguna(ren)gan, baina gorputzeko atalekin non soila:\nLandareak bizigabetzat (nahiz hor ere pago hori bere baitatik sortu da bezalakoak baditugun (ikus hurrengo atala). Kontuan izan, zernahi gisaz, pertsona izenordainetan aski arruntak direla nitan, zutan, gutan… bezalakoak. Jakina, ni(re)gan, zu(re)gan, gu(re)gan bezalakoak ere bai. Eta ni(re) baitan bezalakoak (ikus hurrengo pasartea).\nHauxe dio Euskaltzaindiaren Hiztegiak baita sarreran:\n-gan atzizkiaren ordaina. Animatuen deklinabidean erabiltzen da, leku kasuetan, batez ere baitan forman, eta inoiz ere ez pluralean; dagokion izen sintagmak -a artikulua (pertsona izenetan eta izenordainetan izan ezik) edo -en atzizkia hartzen du.\nHorrenbestez, tradizioari jarraituz, norbaitengan edo norbaiten mende adierarekin erabili da molde hori, eta osagarri animatuekin:\nnire baitan hori pentsatu nuen\nzure erabakiaren baitan dago guk parte hartzea\n*udalekuen baitan antolatu dute mendi irteera → udalekuetan / udalekuen barnean antolatu dute mendi irteera\nIzen animatuekin -(en)ga-n kasu marka erabiltzen da, baina baita –en baitan postposizioa ere azkenaldian, eta ildo horretatik, –en baitarik, -en baitatik edo –en baitara aldaerak ere bai. Nolanahi ere, postposizio honen izugarri hedatzen ari da azken aldiotan, baina erabilera askoz mugatuagoa zen literatura klasikoan egun baino.\nOEHk jasotzen duenez, literatura klasikoan honela erabili izan da batez ere:\nizenordainekin: ene baitan, zure baitan, gure baitan, norbaiten baitan, zeinaren baitan, bere baitan\nAlaber Meza enzuten duenak, erran bez bere baitan sekretuan estorba eztizan berze lagunak. (Tratado de como se ha de oyr missa, Beriayn, J.)\nAberatsa dauka bere burua, deusen beharrik ez duela dio bere baithan. (Guristinoqui bicitceco, Baratciart)\n-en marka gabe: zu baitan; ni baitarik\nEne Jainkoa, sinhesten dut zu baithan (Catichima edo Fedea laburzki, François-Antoine Jauffret)\nAmore ezitela othoi despara\nHonat begitartez izul zakizat\nNi baitan dukezu adiskide bat\nBalia dikezit senhar gaixto bat. (Linguae Vascomun Primitiae, Etxepare)\nbere izenordainarekin: landare hori bere baitarik sortu da; nola diren gauzak beren baitan; substantzia dei lezakete bere baitan existitzen den…, substantzia bakoitzak bere baitan behar du…\nPozez beterik bere baitan esaten zuan: Ona emen, ona emen nik billatzen nuana. (Asis-co loria, Beovide)\nNork daki zenbat gogoeta samin egiten zuen bere baitan. (Mintzaira, aurpegia, gizon, Hiriart-Urruty, J.)\nizen bereziekin: Jainkoaren baitan / Jainkoa baitan; Anttonen baitan / Antton baitan; Israelgo erregearen baitan…\nNon ez duen bere bihotza Jainkoaren baithan bermatzen eta hazkartzen. (Igandea edo Jaunaren eguna, Arbelbide, J. P.)\nSinhesten det Jainko Aita bothere guzia duena baithan. (Peru Abarca, Moguel, J. A.)\nizen bereziei egiten zaien erreferentzietan: bekatorea garbitzen duenaren baitan; guztien baitan\nerakusleekin, haien erreferentzia pertsona baldin bada: honen baitan\nHainitzek sinhetsi izan zuten haren baitan emasteki haren erranaren ariaz (Jesu Kristoren ebanjelio saindua, Haraneder, J.)\npertsona erreferentzia duten izenekin: apez handien baitarik; suprefetaren baitarik\noro bildu eta,\nmintzatze onhesta. (Kantikak eta neurtitzak, Zalduby, RIEV 1908)\nEgungo idazleek, ordea, eremu gehiagotan erabiltzen dute egitura hau, Xarriton, P.ek, esaterako, izen abstraktuekin sarri1:\nModua deitzen ditut, substantziaren afektuak, hots, beste gauza baten baitan den zerbait, gauza haren bitartez baita ulertzen. (Etika, Spinoza / Xarriton, P., 33)\nGorputz guztiekiko komunak diren propietateak, orokortasunaren arabera, Jainkoaren esentzia eta, horregatik, dagokien atributu kontzeptua (Hedadura) inplikatzetik datoz, mugimenduan eta atsedenean partaide dira (modu infinitu arartegabearen izatasuna inplikatzen dute) eta modu infinitu arartedunaren baitan daude (Etika, Spinoza / Xarriton, P.)\nIhardetsiko digute, bada, ez dela gauzen baitan ez perfekziorik ez inperfekziorik eta Jainkoaren nahi soilari dagokiola gauzak beteginak edo huts eginak eta onak edo txarrak deitzea eta, beraz, Jainkoak nahi izan balu egin zezakeela orai betegina dena guziz huts egina izatea, eta alderantziz. (Etika, Spinoza / Xarriton, P.)\nHegoaldean batez ere oso hedatuta dago erabilera hau, prentsan, esaterako, baina berria da eta ez du tradiziorik:\nelkarrizketa politikoaren baitan\nHitzarmen Bereziaren baitan\nRPS Federazioak … biltzen ditu bere baitan\nhiriarteko egitura bakoitzaren baitan\nUMP taldearen baitan\nautonomia parlamentarioaren baitan…\nJokin Apalategi soziologoak hitzaldia eskainiko du, Gure Esku Dago hitzaldi zikloaren baitan (Uztarria Azpeitiko ataria)\nBeñat Jimenez: “Europaren eraikuntzaren baitan, inork ezin du eragotzi Ipar Euskal Herria bere hizkuntza eta instituzio propioak dituen herri aintzatetsia izatea” (Berria, egunkaria)\nHona beste zenbait adibide egungo idazleenak:\nbat-batean, argi bat, Kristo hartzen duena; eta, argi hartan bildurik, erresuzitatzen da Kristo, jaisten da gurutzetik, betetzen da mortua lorez, erresuzitatuak bere oinez lurra ukitu orduko… hedatzen da ene arimaren leiho bat betiko udaberrirat, eta udaberriaren baitan biziberriturik sentitzen naiz… (Lur bat haratago, Irigoien, J. M., 143)\nDiskurtsoaren batasuna bilatu genuen objektuen baitan, euren banaketan, euren ezberdintasunen arteko jokoan, euren arteko hurbiltasunean eta urruntasunean - hitz gutxitan, berbadun subjektuari emana zaionean -: eta, azkenean, itzuli gara jardute diskurtsiboa bera ezaugarritzen duen harreman modura; eta horrela aurkitu dugu ez konfigurazio bat edo forma bat, baizik (Sukar ustelaren urtea, Jimenez, E.)\nApaingarri hutsa da batzuetan:\nhiriarteko egitura bakoitzaren baitan → hiriarteko egitura bakoitzean\njardunaldiaren baitan → jardunaldian\nbeste batzuetan egokiagoa da barruan, kontu edo antzeko zerbait esatea:\nRPS Federazioak… biltzen ditu bere baitan → RPS Federazioak…\nanorexiaren baitan → anorexian / anorexia kontuetan…\nEkialdean hobeto eusten diote erabilera klasikoari eta euskal hiztunen senari eta halakoak askoz bakanagoak dira.\nNolanahi ere, batzuetan hitza bera izan daiteke anbiguoa: herriaren baitan eta herrian ezberdinak dira. Lehenengoak pertsona multzoari egiten dio erreferentzia, eta bigarrenak etxe edo eraikin multzoari. Horregatik erabiltzen da lehenengoan baitan, eta –n marka bakarrik (herrian) bigarrenean. Gauza bera gertatzen da elizaren baitan eta eliza(ren) baitan bikotean. Ez da, ordea, hori beti betetzen: populuan gehiago erabiltzen da populu baitan baino, eta jendeetan ere maizago ageri da jendeen baitan baino.\nEz-animatuen kontu honetan badira salbuespenak ere: ardietara(t) edo behietara(t) joan da eta moldekoak arruntak dira. Nesketara edo neskatara ere ageri dira testuetan, edo gizonetara(t), maizago, azken hori, literatura klasikoan egungoan baino. Bestetik, zalditik astora esaten dugu, edo liburu horiek elkarrengandik banatu behar dira. Literaturan ere bai:\nMultzo bateko elementuak elkarrengandik bereizteko ezintasuna haustea da hori. (Loroaren teorema, Denis Guedj / Jon Muñoz)\n[…]batetik, badirelako ikusmen sisteman mugimenduaren atzemaile bereziak, erretinan elkarrengandik hurbil dauden puntuetan eragina duten seinaleak kodetzeko gai direnak,[…] (Irudia, Jacques Aumont / Josu Zabaleta)\n[…]ahoskordak elkarrengandik urrun egoten dira[…] (Fonetika eta fonologia hitzez hitz, Oñederra, L.)\n"Orixe", Mirande, Polikarpo, I. eta Labaien, A. M.ek ere erabili zituzten halakoak.\nBestalde, elkarretarik ere erabiltzen da, bizidunekin ere bai:\n[…]deus aurkitzen ahal gauza batzuen elkarretarik bereizteko[…] (Etika, Spinoza / Xarriton, P.)\n[…]bi adiskidek behar izatu zuten berriz ere urrundu elkharretarik. (Sainduen Bizitzea, Joannateguy)\n[…]ez dukezu menturaz hetan ikusi nola elkarretarik berezi ziren lar-abereak eta etxe abereak[…] (Baigorriko zazpi liliak, Duvoisin)\nBaliteke, elkar izenordainak jokabide propioa izatea, eta ez nahitaez aurrekariarekin lotua: Iparraldean zutan, zutarik, zutara… aski arruntak dira. Salbuespenez ari garela, ohart gaitezen hirugarren adibidean Duvoisinek hetan esaten duela, bizidunez ari bada ere. Hor “haien artean” esan nahi du, eta arrunta da holako formak erabiltzea hori adierazteko: idazleetan, ikasleetan eta antzekoek idazleen artean, ikasleen artean esan nahi dute. Nahiko sistematikoa da hau euskaraz, eta bereziki taldea, generoa, espeziea, edo oro har, izaera kolektiboa adierazten duten izenekin gertatzen da.\nKontuan izan behar dugu, ordea, animatutzat hartzerik ez dagoen izenak ez direla bizidunen moduan jokatu izan, eta ez dagoela ondorengoen ildoko tradiziorik:\ngaztearen pentsaeran / *pentsaerarengan eragin handia izan zuen\n*Europako legeengandik / legeetatik ez dut ezer onik espero\nAzkenik, batzuetan bereizketa ez da esan dugun gisan egiten: ezaguna da zalditik astora joate hura. Parekoak dira zebratik zaldira, edo izurdetik mazopara, denak literaturatik bilduak. Baina ez dugu esaten *Anttonitik, bai, ordea, zalditik jaitsi eta zaldira igo (egungo literaturan zaldira igo/igan ageri da, edo zaldira pasatu, adibide asko dira holakoak). Eta gripeak hartuz gero, medikura edo medikuarenera joaten gara, nahiz ez den lehenbiziko aldia umea medikuarengana eraman dugula. Beste batzuek medikuarenera nahiago dute. Zail da hemen arau zehatzik ematea, euskalkien artean ezberdintasunak baitaude. Gaur egun, idazleen artean gehiago erabiltzen da medikuarengana, baina hiztun askorentzat bi gauza aski desberdinak dira medikuarengana eta medikura/medikuarenera. Holakoetan mugak non jartzen diren ez da aise jakitea: zaldira/zaldi gainera igo bai, baina norbait zaldiarengana hurbildu, abiatu edo joan, egin daiteke, gaurko literaturak erakusten duenez.\nMikel Strogoff, belar gainean narrasean, zaldiarengana hurbildu zen. (Mikel Strogoff, Jules Verne / Zabala, K.)\nIkus Egungo Testuen Corpusean zenbat aldiz erabili den molde bakoitza.\n1 nahiz ez dakigun berak idatzitako zuzenak diren, edo editoreren batek sartuak\nEuskara Institutua, EHU, "Izen animatuak eta ez-animatuak", Sareko Euskal Gramatika (SEG), www.ehu.eus/seg


Wikiloc | GR 220 (Noain - Ardanatz) Ibilbidea Noáin, Navarra (España)- GPS track\nMendi Ibilaldiak (Mendi Ibilaldiak Ibilbide onenak Espainia tik → Nafarroa → Noáin )\nGR 220 (Noain - Ardanatz)\nNoain Sta. Maria de eunate (Mendiko Txirrindua)\nSenda Dravet corta (Mendi Ibilaldiak)\nParque de los Sentidos 17-08-13 (Mugikortasun Murriztua)\nSanto Domingo circular desde Noain (Valle de Elorz-Navarra) 2016-09-29 (Mendi Ibilaldiak)\nIkusita 238 aldiz, jaitsita 14 aldiz\nNondik gertu: Noáin, Navarra (España)\nGaurko ibilbidean, besteak beste, Noain, Taxoareko mendilerroa, Pagadi mendia, Irulegiko gaztelua, Aranguren mendilerroa,Tangorri mendia eta Ardanatz herritik pasatu gara.\nGR 220 IRUÑERRIKO ITZULIA\nGR 220 ibilbide luzea Iruñerrian barna doa, zenbait ibar, udalerri eta zendeatan zehar;\nherri nekazariek osatuta dago haietako bakoitza, eta zeinek bere itxura eta\nidiosinkrasia du. Ibilbide berezi bat da, antzinako bideek eta gazteluak dituzten\nmendiek osatutakoa; sei etapatan banatuta dago, eta hiriaren eguneroko mugimendu\nhandia alde batera uzteko aukera ematen du. Zirkularra denez, edozein puntutatik\nabia daiteke. Gainera, bidea errazago aurkitzeko, bertaraino igotzen diren bidexkak prestatu dira (seinale eta guzti) haren inguruko herrietan.\nMENDIKO IBILBIDE LUZEAK (GR)\nIbilbide luzeak edo mendiko ibilbide luzeak (laburdura GR da, frantsesezko akronimoa Grande Randonnée, "Ibilbide Handia") iraupen luzeko ibilbide seinaleztatuak dira, gutxienez egun bat baino gehiagokoak. Tokian tokiko mendiko federazioak izaten dira ibilaldi handi horiek marrazten dituztenak. Bideen zainketaz eta seinaleztapenaz boluntarioak arduratzen dira.\nBadira baita ere GRP esaten zaien ibilbide luzeak (Frantsesezko akronimoa hori ere: Grande Gandonnée de Pays, "Eskualdeko Ibilbide Handia"). Itzuliak izaten dira gehienetan eta eskualde jakin bat ezagutzeko parada ematen dute.\nGR eta GRP siglak eta horien seinale-ikurrak erregistratutako markak dira.\nEuropa mailan, Europako Ibiltarien Federazioak (European Ramblers Association, ERA) estatuen mugen gaindiko hamaika ibilaldi trazatu ditu.\n- GR : gorria eta zuria\n- GRP : gorria eta horia\n- Ibilbide laburrak (PR) : horia\nGR ibilbideek honako marka hauek izaten dituzte:\n- Euskal Herria, Frantzia, Belgika, Herbehereak eta Espainian : bi margo arrasto horizontal, bata gorria eta bestea zuria.\n- Luxenburgon : lauki edo borobil horiak.\n- Suitzan : hiru marra horizontal, zuria-gorria-zuria (mendiko ibilbideak) edota erronbo horiak.\nGRPak ere modu berean balizatzen dira. Frantzian marra zuriaren ordez marra horia erabiltzen dute.\nIruñerriko mendi buelta klasiko bat.\nIruñeatik hain hurbil egonda ere, erabat deskonektatzeko balio duen txango ederra.\nEskerrik asko zure iritziagatik, Ibiltari'75!


Non zinen 1967ko maiatzean? Folk-rock talde ingeles honek orduantxe eman zuen lehen kontzertua. Soinu elektrikoen eta Estatu Batuetako mendebaldeko kostaldeko doinuen zaleak, Simon Nicol abeslaria besterik ez da gelditzen jatorrizko formaziotik. 'Festival bell' diskoko kantu berriak aurkeztuko ditu.\nGitarra entxufatuz musika herrikoia irauli zuen Bob Dylan agurgarriaren antzera, Fairport Convention taldeko kideak ere ospetsuak egin dira folkari intrumentazio elektrikoa eransteko ausartziagatik. Horrela, folk rock etiketa ezin hobeto doakio talde ingeles honi. Bere karreraren hasieran, ozeanoaren beste aldera jauzi egiteko asmoz, Joni Mitchell eta Dylan bera bezalako musikarien konposizioak moldatzeari ekin zion erreparorik gabe.\n1979an amaiera iragarri zuen, lehen aroa itxiz eta ‘Liege and lief’ album gogoangarria bezalako aztarnak utziz, baina ez zen guztiz erretiratu. Cropredy Festival delakoaren sorreraz, urteko topaketetan parte hartu eta, 1985ean, gaur egun 45 urte inguruko iraupena duen karrerari eutsi zion berriz ere. ‘Festival bell’-ek ‘Rising for the moon’ doinua berreskuratu du. Hauxe da, biolinaz eta mandolinaz baliatuta eta taldean hasiera-hasieratik dagoen Simon Nicol gitarra-jotzaile eta kantariaren buruzagitzapean, kantu-zerrenda aletzen duen boskoten honen azken diskoa.


«Egoera inoiz baino ernegagarriagoa da» - Mundua - Berria\n«Egoera inoiz baino ernegagarriagoa da»\nPalestinako egoeraz ohartarazi dute gobernuz kanpoko hainbat erakundek: «Lurraldea gero eta zatikatuago dago, eta okupazioa gero eta errotuago». Netanyahu inputatzeko eskatu du Poliziak\nFamilia palestinar bat joan den urtarrilean, eskuak berotzen, Beit Hanunen, Gazan. MOHAMMED SABER / EFE\n«Osloko Akordioen 25. urtemugan okupatutako lurralde palestinarrak gero eta zatikatuago daude, okupazioa gero eta errotuago, eta estatu palestinarra sortzeko itxaropena gero eta lausotuago». AIDA Palestinaren Garapenerako Nazioarteko Agentzien Elkartearen argazkia da. Israelen okupazioaren 50. urtemugaren harira txosten bat egin dute elkartea eratzen duten bertako eta nazioarteko gobernuz kanpoko 80 erakundek, eta, txostenaren ondorioak itzelak dira. «Egoera inoiz baino ernegagarriagoa da». 50 urteko okupazioa: ukapena, desjabetzea eta garapenaren atzeraldia izeneko txostenak ohartarazten du palestinarrak, ekonomikoki, gero eta pobreago direla, eta, giza eskubideen alorrean, gero eta indarkeria handiagoa pairatzen dutela, egiturazkoa izateraino.\nIsraelek duela mende erdi, 1967an, okupatu zuen Zisjordania, eta, Lerro Berdetik haratago, lurraldearen %60 bereganatua du jada. Ekonomiaren alorrean, bada, ondorio ugari ditu okupazioak, «dependentzia eta desoreka» areagotzen dituelako. Israelen esku daude landa eremu asko eta asko eta, hortaz, baita baliabide naturalak ere. Palestinarrak, horren eraginez, kokaguneetan lan egitera behartuta daude, bai eraikuntzan eta bai nekazaritzan, eta uraren banaketa ere israeldarren mesederako da, txostenaren arabera, «politika baztertzailea» egiten baita.\nGiza eskubideen ikuspuntutik egoera ez da samurragoa. Jazarpena gero eta handiagoa dela dio txostenak, bereziki Hebronen eta Jerusalem Ekialdean. Militarren presentzia etengabea da, eta, horren ondorioz, palestinarrak «gau eta egun beldurrez eta estutasunez» bizi dira.\nPalestinarren etxeen eraispena eta kokaguneen eraikuntza dira beste puntu beltzak. Israelek 1967an eraiki zuen lehen kokagunea, Gush Etzion. 51 urte geroago 200 kokagune baino gehiago daude. Egun, 400.000 judu bizi dira Zisjordanian. Eta Jerusalem ekialdean, beste 200.000. Palestinarrak, berriz, 2,93 milioi.\nDatuok gerra demografikoa jartzen dute agerian. Populazio judua 6,3 milioikoa da —Israelen baino bi bider azkarrago handitu da lurralde okupatuetan juduen kopurua; izan ere, emakume kolonoek, batez beste, 7,7 haur dituzte—. Arabiarrak, berriz, 6,5 milioi inguru dira; Zisjordanian 2,93, Gazan 1,88 milioi, eta Israelen barruan beste 1,5.\nGazako egoera are latzagoa da, langabezia tasa handiagatik, osasun zerbitzuen eskasiagatik eta pobreziagatik. Ia bi milioi palestinar bizi dira han, erabat bakartuta.\nBada, panorama latz honetan, irtenbide bakarra okupazio militarra amaitzea dela uste dute gobernuz kanpoko erakundeek. «Estatu palestinar oparoa eta bizia sortzea da bidea».\nBost hamarkada, hainbat gerra, bi intifada eta milaka hildakoren ostean, baina, okupazioak aurrera jarraitzen du. Aste honetan bertan, kokagune batean beste 68 etxebizitza egiteko baimena eman du Israelek. Elazarren egingo dituzte etxebizitza berriak. Gobernuz kanpoko erakundeen arabera, «hutsalak» direlakoan, «asentamendu berriak» eraikitzen ari dira: «Trikimailu zaharra da kokagune berriak egiteko izena ez erabiltzearena».\nBenjamin Netanyahu lehen ministroaren kolonizazio politika dago errealitate horren atzean. Agintaria «Israelgo subiranotasuna» hedatzeko asmoa agertu du aste honetan; AEBekin horretaz aritu dela esan du agintariak. Baina Netanyahu ataka zailean dago barne kontuengatik. Atzo Poliziak hura inputatzeko gomendioa egingo zuela jakinarazi zuen, ustez eroskeria, iruzurra eta ustelkeria egiteagatik. Netanyahuk berak, telebistan egindako agerraldian, akusazioak «difamazioa» direla adierazi zuen.


idoia zabaltza | Irati Irratia | Page 2 idoia zabaltza – 2 orrialdea – Irati Irratia\n26 otsaila, 2021 26 otsaila, 2021 Irati Irratia\tEgun on, Auñamendi!\tEgun on Auñamendi, erronkari, idoia zabaltza, Juan Pito benta, Julian Gabas, mikel zabalza, tortura\tLeave a comment\nAtelehenean aditzera eman zituzten Mikel Zabalzaren kasuaren inguruko audio zenbait eta kalapita sortu zuten. Honen inguruan Idoia Zabaltzarekin solastu gara gaurkoan. Ondoren, Erronkarira joan gara Julian Gabasekin egotera. Izenburua: Otsailaren 26ko saioa Iraupena: 2:35 ordu Klikatu hemen saioa jaisteko\nEgun On, Auñamendi! Nafarroako makro-proiektuak eta ERA guraso euskaldunen tartea\n12 azaroa, 2020 12 azaroa, 2020 Irati Irratia\tEgun on, Auñamendi!\tEgun on Auñamendi, Era, euskara, idoia zabaltza, Makro-proiektuak, Panlo lorente, Sustrai Erakuntza\tLeave a comment\nGaurko saioa Sustrai Erakuntzako kidea den Pablo Lorenterekin hasi dugu. Nafarroan pil-pilean diren hainbat makro-proiektuen azken berriak errepasatu ditugu bere laguntzarekin. Bukatzeko, Idoia Zabaltzarekin izan gara Era Nafarroak sortutako guraso eskolaren inguruan solasten. Izenburua: Azaroaren 12ko saioa Iraupena: 2:45 ordu Klikatu hemen saioa jaisteko


Errugbia ezagutzeko gonbitea egin die Arrasateko taldeak 14-15 urte bitarteko gazteei - Debagoiena - Goiena.eus\nErrugbia ezagutzeko gonbitea egin die Arrasateko taldeak 14-15 urte bitarteko gazteei\nXabi Urzelai 2016-10-06 14:51\nAzken urteotan 16 urtez azpikoen taldea osatzeko Arrasatekoek hainbat taldetako jokalariekin bat egin behar izan dute. Aurten, ordea, talde txukuna osatu dute eta ARTk ordezkaritza izango du kategoria horretan. Hala ere, taldea osatzeko eta errugbia gertuagotik ezagutzeko "gonbitea" egin diete 14 eta 15 urteko gazteei.\nAzken urteetan aurreneko aldiz, Arrasate Errugbi Taldeak talde propioa izango du 16 urtez azpiko kategorian, horregatik klub zuri-moretik deia egin diete 14 eta 15 urte bitarteko neska-mutikoei "Mojategira gerturatu eta errugbia ezagutu dezaten". Sarrailagileek azken denboraldietan inguruko herrietako klubekin partekatu dute taldea infantil zein kadete mailetan, iaz Eibar eta Zarautzekin, hurrenez hurren; aurten, baina, harrobian jokalari multzo "majoa" batu da eta azkenean talde propioa ateratzeko parada izan dute. Hala eta guztiz ere, egoera ez da guztiz pozgarria Arrasate Errugbi Taldean, "jokalarien kopurua gutxienekoa bada ere, denboraldiari 16 urtez azpikoetan behar bezalako bermeekin ekin nahi badiogu gutxienez beste hiruzpalau jokalari beharko baigenituzke", dio Ane Agirre presidenteak. Izan ere, aurten Euskadiko Errugbi Federazioak aukera eman die klubei kategoria horretan 12 jokalariekin jokatzeko, ohikoa dena baino hiru gutxiago –errugbi partidu ofizialetan taldeak 15 jokalariz egoten dira osatuta-.\nArrasate Errugbi Taldeko 16 urtez azpikoen taldea 13 jokalariz osatuta dago une honetan, "horregatik adin horretako gazteei dei berezia egiten diegu Mojategira gerturatu eta ekipoa sendotzen lagundu gaitzaten", gaineratzen du Agirrek. Arrasate Errugbi Taldeko infantilek astero-astero birritan entrenatzen dute, astearte eta ostegunetan arratsaldeko 17:30 eta 19:00ak bitartean Mojategin. Aurten 16 urtez azpikoen ardura Julen Barrutiak izango du, "entrenatzaile gaztea eta gogotsu datorrena, senior mailako taldeko jokalaria eta ideia berriak dakarrena", azpimarratzen dute klub zuri-moretik. Arrasatearrek urriko lehenengo asteburuan ekin zioten liga txapelketari, "horregatik guregana etortzen animatzen dena garaiz dabil oraindik errugbi zein taldekideak ezagutzeko", diote.\nArrasate Errugbi Taldeak bidelagun ugari izan ditu harrobiko kategorietan azken denboraldietan. 2014tik 2016ra, esaterako, kadeteek Zarautzekin batera partekatu dute taldea; infantil mailakoek, aldiz, Eibarrekin. Hori baino lehen, klub zuri-moreak kolaborazio-hitzarmena sinatu zuen Durango Errugbi Taldearekin eta, horren baitan, bi klubek talde partekatuak atera zituzten harrobiko kategorietan; hitzarmena senior mailako taldearendako ere bazen.\nKontuak kontu, eta unean uneko hitzarmen hauen bitartez, klub zuri-moreak Arrasate zein inguruko herrietako neska-mutikoei aukera eman die errugbiaz gozatzeko, baita lehiatzeko ere. "Aurtengoa, baina, aukera ezin hobea da, talde propioa edukitzeak abantaila ugari suposatuko baititu: entrenamendu guztiak etxean bertan egitea, horrek saihesten dituen logistika arazoekin, taldekideak hobeto ezagutu, eta abar", azpimarratzen du Agirrek. Esan bezala, nahi duenak Arrasate Errugbi Taldeko ateak parez pare zabalik dauzka; taldeko kide izateko Mojategira gerturatzea baino ez dago: "Gogoratu: handia zein txikia izan, azkarra edo motela, argala edo sendoa... leku bat duzu gure artean! Gerturatu Mojategira asteartea edo ostegunetan, arratsaldeko 17:30ean. Zure zain gaude! Harrotasunez, ART!".


Kixote Pillinger - Zientzia Kaiera\nJo dezagun behin irrikatan egon zinela izarretara bidaiatzeko, edota gutxienez planetetara joateko. Jo dezagun bazenekiela zure bizitza tartearen barruan ez zinela iritsiko eta nahi izan zenuela gutxienez ez zuk baina bai zure herrialdeak amets hori betetzea. Jo dezagun, inguruko administratzaile eta hiritar sineskor eta zirikatzaile guztien aurka, azkenean eraiki zenuela Martitzera iristeko moduko espazio-ontzi bat. Jo dezagun zure misioak huts egin zuela eta zer esanik ez, zuri egotzi zitzaizula errua. Ezaguna ote duzu hau guztia? Hau izan da eta Collin Pillinger, Carl Sagan eta beste hainbat lagunek duela egun batzuk egin dutena: Barsoomeko ilargietara eta urrunago ere joan ziren.\nColin Pillinger Bristoletik (Erresuma Batua) hurbil jaio zen 1943ko maiatzaren 9an, Munduko Bigarren Guda betean. Bere aita lepo urdineko langile bat zen, eta bere ama, etxekoandrea. Bere hitzen arabera, oso zientzia-ikasle txarra izan zen, baina azkenean, Kimikan doktoratzea lortu zuen, eta Planetarioen arloan ikertzen hasi zen. Esku hartu zuen Estatu Batuetako Apolo espazio-ontziak ilargitik ekarritako harrien ikerketan. Batzuen ustetan han egon ez ziren ontziek ekarritako harriak aztertu zituen, eta amets egin zuen: Beagle izenekoaren antzerako itsasontzi bat irudikatu zuen, Darwinek bezala baina oraingo honetan Martitzeko lautada gorrixketan zientzia egiten jarraitzeko. Hori dela eta, Beagle 2 izena jarri zion alegiazko ontzi horri.\nIrudia: Colin Pillinger astronomoa (1943-2014).\nEz gobernu britainiarrak, ez eta Espazio Agentzia Europarrak (ESA) ez zuen berarengandik ezer espero. Hasteko, Erresuma Batua ez zuen espazio agentzia propiorik, horrelako egitasmo bati babesa emateko. Ohi bezala, bi mende lehenago Darwini gertatu bezala, irribarrez ari ziren batzuk Pillingerrekin. Beste batzuek, baieztatu zuten horrelako ideia batek iruzur bat izan behar izan zuela. Horrela, esan izan zuten diru gehiago kenduko zitzaiela zergapeko zintzoei. Pillingerrek baina, aurrera egin zuen. Partzuergo bat eratu zuen, erakunde horren buruan Erresuma Batuko Unibertsitate Irekia jarri zuela. Izan ere, bera bertan zegoen irakasle, eta bertan diseinatu zuen ilargiratzeko modulu bat, Mars zunda europarraz baliatu eta espaziotik bidaiatzeko. Horixe izango zen bere Beagle 2, Erresuma Batuko lehen planeta arteko espazio-ontzia.\nBeagle 2 ontziak, eskumuturreko erlojuaren itxura zeukan, eta Isisen azalean hartuko zuen lur, errobot-beso batez eta laginak hartzeko zulatzaile bat bere baitan eramango zituela. Geroago, automatikoki aztertuko zituen laginak, eta Lurrera bidaliko zuen harrien ezaugarri geologiko, mineralogiko eta geokimikoen berri. Era berean, bertako meteorologia eta klimatologiaren inguruko zehaztapenak hartuko zituen, eta bizi zantzuen bila jarriko zen. Bere buruan, zunda nahiko ona zen, onegia kontuan hartuta zeinen zaila izan zen dirua lortzea. Azkenean, laguntza ematera etorri zitzaizkion Blur rock taldekoak eta Damien Hirst bezalako artegileak. Hauen harreman publiko lana egin zuten diru pribatua lortzeko. 44 milioi libra bildu zituen, esparru publikotik eta pribatutik erdi bana. Diru horri esker gauzatu zuen bere ametsa.\nBeagle 2 ontziak Baikonurreko Kosmodromotik airera egin zuen Mars Express delakoarekin batera 2003ko ekainaren 2an. Soyuz FG/Fregat espazio-ontzi errusiarraren barruan zihoan. Aireratzea ezin hobea izan zen, eta hala izan zen Martitzera sei hilabetean egindako bidaia ere. Abenduaren 9an, Beagle 2 ontziak Mars Express ontzi amarenetik kanpora egin zuen, eta aurreikusi bezala, jaisten hasi zen Isiseko lautadarantz.\nBere berri gehiagorik ez zaigu inoiz iritsi\nZiurrenik, galdu egingo zen Martitzeko atmosferan sartzerakoan. Dirua lortzeko ekimenak direla eta, Beagle 2 espazio-ontzia oso ezaguna zen, eta hala izan zen era berean bere galera, berehala jendarteratu zena. Zirikatzaileen barre-algarak ozen entzun ziren, eta zerga asko ordaintzen omen dituztenen oihuak ere bai. Erraz irudika ditzakegu proiektua sustatu zuten diru-inbertsiogile pribatuak ere garrasika. Ohi bezala, denek leporatu nahi izan zioten porrota Pilinger irakasleari.\nHala ere, batzuek ondo ulertu zuten kontua. Jendartean, zientzialari bitxiaren itxura lortu zuen, kixote bat, baina atsegina, borrokalaria, asmo onekoa eta zientziaren ikuspegitik ondo bideratua. Pillingerrek berak, denbora osoan aldarrikatu zuen bere kudeaketa eta bere talde-lanaren ona. Misio berri bat proposatzera ere iritsi zen: Beagle 3. Ez zen ordea inoiz gauzatu misio hura. Bere bizitzaren azken urteetan, gizartearen nolabaiteko esker ona lortu zuen hizlari eta dibulgatzaile gisa.\nAspaldi zebilen osasunean makal, eta joan den maiatzaren 7an hil zen, burmuin-odoljario baten ondorioz. Bi egun beranduago beteko zituen 71 urte.\nZientziak aurrera doa arrakasta gutxi batzuei esker, baina baita porrot askori esker ere. Arrakasta handiak baizik ez ditugu gogoan, baina porrotak ere gertatu behar izan dira aurrera joate horretan. Izatez, ez dago zientzia-porrotik. Horretan datza hain zuzen ere zientziak duen ahalmen izugarria: etengabe ari da ikasten eta okerrak zuzentzen, giza historiaren garai bakoitzean ahalik eta gehien hurbiltzeko egiarantz. Horixe da zientzia-metodoa. Definizioz, dogmek ez dute inoiz horrelakorik erdietsiko.\nEz dugu behar barrez hain erraz hasten den ergelik. Ez dugu behar aldarte lehorreko hainbeste fanatikorik. Tankera honetako porrot gehiago behar ditugu. Tankera honetako porrota jasan duten zientzialari gehiago behar ditugu. Kixote Pillinger gehiago behar ditugu. Agur eta ohore, doktorea. Eskerrik asko zuri.\nArgitalpen-data: 2014/05/29 · Atala: Mugaldea\nBeagle 2 ontzia galdutzat jotzen zen. 2003ko abendutik aurrera ez zen izan bere berri, Antonio Cantók artikuluan azaltzen duen bezala. Baina, 2015eko urtarrilaren 16an Beagle 2 ontziaren arrastoak aurkitu ditu NASAren zunda batek Marten.\n.- Beagle 2 Marten aurkitua.\n.- NASAk galdutako Beagle 2a aurkitu du Marten.


Arabako gazteek GarageLab bat inauguratu dute, hezkuntza-gela eraldatzaile bat | Fundación Adsis\nArabako gazteek GarageLab bat inauguratu dute, hezkuntza-gela eraldatzaile bat\nAdsis Fundazioak eta Orange Fundazioak hirugarren GarageLab inauguratu dute Euskadin\nJoan den maiatzaren 31n GarageLab berri baten inaugurazioa ospatu genuen Arabako gure zentroan. Ikasgela digitala da, eta ikasleak ikastetxean jartzen ditu, hezkuntza-metodologia eraldatzailea erabiliz. Eskola-uzte goiztiarra izan duten gazteei zuzenduta dago ekimen hau, eta motibazioa areagotzea eta emaitza akademikoak hobetzea du helburu.\nArabako GarageLaben inaugurazio-ekitaldian Gasteizko Udaleko alkate Gorka Urtaranek, Eusko Jaurlaritzako Gazteriako zuzendari Agurtzane Llanok, Arabako Adsis Fundazioaren zuzendari Juncal Yuberok eta Orange Fundazioaren iparraldeko RRII lurralde-zuzendari Oscar Aragonek hartu zuten parte. Goiz hartan gurekin izan ziren komunikabideen laguntza ere izan genuen.\nGorka Urtaran Gasteizko Udaleko alkateak inauguratu zuen ekitaldia\nJuncal Yubero, Arabako Adsis Fundazioko zuzendaria\nGazteek instalazioak aurkeztu zizkieten bertaratutako agintariei\nIkastetxeko ikasleek gidatu zituzten bertaratutakoak, eta GarageLab-eko gela eta makinak erakutsi zizkieten. Ibilbidearen amaieran, gazte taldeak giltzatakoa eta ikasleek berek eskuz diseinatu eta egindako paparrekoa eman zituen.\nAdsis Fundazioko ikasleak eta irakasleak\nGazte-taldeak egindako oparia\nZer da GarageLab bat?\nGarageLab programa Orange Fundazioaren ekimena da, eta beharrezko prestakuntza eta ekipamendua eskaintzen die ikastetxeei, beren ikasleentzako proposamen bat garatu ahal izan dezaten, irakaskuntza-, ikaskuntza- eta hazkunde pertsonaleko prozesuak eraldatzen dituena.\nFabLab ingurunearen eta Maker mugimenduaren bidez, GarageLab proiektuak hezkuntza-prozesuaren erabateko eraldaketa jasotzen du, ikasgeletatik hasita, fabrikazio digitaleko teknologia eta tresna sortzaileekin garatu eta hornitzen baitira. Horren osagarri, hezkuntza-prozesua eraldatzen duen metodologia bat dago, irakaskuntza eta ikaskuntza desberdina eta esanguratsua sustatzen duena, eta, azken batean, ikasleen hazkunde pertsonala bilatzen duena.\nProiektua 2016an hasi zen, eta ordutik 21 eskolatako 1.500 ikaslek baino gehiagok egin dute lan proiektu digitalen garapenean. Ondorioz, ikaskuntza esanguratsuagoa izateaz gain, eskola uztearen tasa % 13 baino gehiago murriztu da eta ikasleen ikasteko motibazioa % 62 baino gehiago handitu da.


Basque Teamek bere kirolari eta teknikarientzako online zerbitzuakaz jarraitzen dau - bizkaie.biz\nBizkaie! 2020-04-21 09:26 Kirola\nLan-prestakuntzeari, errendimenduari eta bardintasunari buruzko topaketak egingo ditue laster.\nCOVID-19 koronabirusaren pandemiak sortutako egoera barrira egokituz, Basque Team Fundazinoak hainbat alderdi landuko dituen online topaketak eskainiko ditu datozen bi asteetan; esangura horretan, Basque Teamek bere bekadunei eta euskal federazinoakaz batera gauzatutako bikaintasun-proiektuak ostzen dituen kirolari eta teknikariei zerbitzuak eskaintzen jarraitzen dau.\nLan-arloagaz lotutako prestakuntzak Ikaslan Bizkaia alkarteak emongo ditu: alkarte hori Basque Teamegaz alkarlanean dabil igaztik eta kualifikazino handiko irakasleak ditu, baita lan-merkatuaren beharretara egokitutako irakaskuntza modernoa eta kalidadekoa be. Eskolak emongo dira lanbide-profila identifiketako eta curriculum vitaea egiteko, enplegu-bilaketan baliabideen kudeaketea hobetzeko, lan-alkarrizketa bati aurre egiteko modua hobetzeko edo norberaren konturako ekintzailetzeari eta enpleguari buruzko ezagutzak handitzeko. Jarduerok 'Laneratzea' proiektuaren barruan kokatzen dira eta horren bitartez, Basque Team Fundazinoak kirolariei lagundu nahi deutse goi-mailako kirola itxi ondoren, lan-merkatuan sartzeko.\nTopaketa digitalen bigarren blokea errendimenduari buruzko saioek osotuko dabe: Alde batetik, gorputz-mailako errendimenduagaz lotutako topaketak egingo dira, Fadurako Hobekuntza Teknikorako Zentroko teknikariek eskainita eta ondoko gaietan sakonduz: nekea entrenamenduan, pulsometroaren erabilerea, indar-lana, erresistentzia-entrenamendua eta hilekoaren zikloak emakumeen kasuan errendimenduan dauen eragina. Bestalde, Maria Elena Quevedo pedagogia doktoreak adimenagaz lotutako gaiak landuko ditu, mindfulness kontzeptuan sakonduz: errendimendu altuan dauen eragina, onurak, lesioen prebentzinoan dauen eragina, emozino funtzionalen kudeaketea eta entrenatzaileei zuzendutako mindfulnessa.\nOnline topaketen blokea biribilduko da, kirolean bardintasunagaz lotutako alderdiak landuta; saio hau Zure taldekoak gara zerbitzuaren arduradunek eskainiko dabe. Zerbitzu hori Eusko Jaurlaritzako Kirol eta Jarduera Fisikoko Sailak eta Basque Team Fundazinoak jarri eben abian, kirolean izaten diran sexu-abusu eta jazarpenaren eta sexuan oinarritutako jazarpenaren aurrean arretea emoteko. Zerbitzua aurkezteaz gan, dinamika labur baten bidez, EAEn bardintasuna bultzatzeko eta indarkeria matxistea desagerrarazoteko moduari buruz hausnartu deien animauko ditue parte-hartzaileak.


30 urtetan ez balitz izan abertzalerik Jaurlaritzan? • ZUZEU\nGeuk ere dagigun jolas.\nDemagun aintzako hartzen dugula Pastorrek esandakoa eta jolasari eusten diogula geuk ere. Irudika dezagun joan diren 30 urteetan Gobernuan abertzalerik sekula ez dela egon izan Gasteizen.\nNolakoa zatekeen orain euskararen egoera? Sozialistek orain arte aldarrikatu duten hizkuntza politikarekin —are gutxiago PPri ikusi diogunarekin—, ez dut uste euskararen erabilera eta ezagutza aurreratuago egongo ziratekeenik.\nEustaten txostenen arabera, 1981 urtean, 447.776 euskaldun zeuden, horietatik 208.319 alfabatatu zirelarik. Hogei urte geroago, 656.980 euskaldun, eta 527.771 alfabetatu ziren. Horietatik, inork ez zuen, hala ere, gaztelaniarik ahaztu edo gaztelania ikasi gabe bizitzen asmatu.\nNire ustetan, ez-abertzale gobernu baten pean, 1981eko datuak nekez mantenduko ziratekeen. Agian, oposizioaren presioagatik, nolabait eutsi ahal izango ziren, baina nekez. Gure gizartearen herenak egingo zukeen euskaraz, eta oso jende gutxi egongo litzake alfabetatua. %10 baino gutxiago.\nEuskarazko irrati eta telebistarik ez genukeen izango. Gehienez, euskal biztanlegoaren proportzioari jarraituz, programa batzuk euskaraz emango ziratekeen, eta agian, gaztelaniazko albistegien ondoren, euskarazko laburpentxo bat izango genukeen, Telenortek egiten duen modura.\nOrokorki, euskarazko idazlan, musika, antzezlan, feriek etabar, aurrekontuetan beren zati proportzionala izango zuketen. Ezingo genuke pentsatu halako euskal unibertsoa badenik, izatekotan euskal txokoa zatekeen. Gure euskal ondarea folklorearekin lotuta egongo litzake ziurrenik.\nHonekin, ez dut sozialisten aurkako demagogiarik zabaldu nahi, ez eta ere orain arte izan ditugun gobernuen aldeko apologiarik.\nAurretik esan behar da, nik neuk independiente modura hartu nuela parte Gobernuan Inaxio Oliberiren esanetara, eta ez dut uste egin den guztia zuzena izan denik ere. Adibidez, niretzat lotsagarria da euskaldunok, behin eta berriro, honetan eta beste hartan, erreferentzia garela Europan edo munduan entzuten dudanean. Hori gezurra izateaz aparte, guretzat kaltegarria izan dela uste baitut. Jarraituko nuke, bainan beste baterako utziko ditut kritika horiek.\nBainan zerbait argi eta garbi ikusten dut: gobernu abertzaleen agintepean joandako hiru hamarkada hauei esker, badugu euskara eta euskal kultura gurean. Beste egoera batean, agian hilzorian edo oso gaisorik egongo ginateke kulturalki.\nIsabel Celaak, Hezkuntza sailburuak, orain dela gutxi esan zuen, Ibarretxeren gobernuko hizkuntza politikak, lagundu baino, kaltetu egiten zuela euskararen garapena. Beraiek proposatzen zuten politikak, ordea, giza eskubideak eta euskara batera babestuko zituzketela.\nIkusi beharko zer nolako aukerak egiten dituzten, bainan gauza bat izan dezatela argi: ez gaude kontu, joko edo esperimentuetarako.\nCelaa, euskara, Pastor, politika\nHerri Urrats, "Haizea alde baita!"


Zumarragako Binakako Esku Pilota Txapelketak aurrera darrai. Lehengo fasea amaituta, maila desberdinetako final laurden eta final erdiak jokatuko dira ondorengo egunotan.\nEkainak 16 osteguna, arratsaldeko 17:15etan. AURRE-BENJAMINAK, Final Erdiak.\n1go final erdia:\nA. Reta - M. Erostarbe (Beloki)\nU. Madina - L. Amenabar (Goierri)\n2. final erdia:\nA. Andueza - O. Murua (Goierri)\nU. Ormaetxea - I. Nebreda (Beloki)\nEkainak 21 asteartea, arratsaldeko 17:15etan. BENJAMINAK, Final Laurdenak eta Final Erdiak.\n1go final laurdena:\nM. Gorjon - A. Nuñez (Beloki)\nEñaut - Aiert (Legazpi)\n2. final laurdena:\nI. Gorostidi - O. Chefrad - A. Guridi (Goierri)\nM. Abarrategi - I. Gorostidi (Goierri)\n3. final laurdena:\nP. Mendizabal - M. Gabirondo (Beloki)\nMattin - Xuhar - Mikel (Legazpi)\n4. final laurdena:\nOñatz - Ur (Legazpi)\nE. Oiartzabal - O. Asurabarrena (Beloki)\nEkainak 22 asteazkena, goizeko 10:30tan *AURRERATUA* (arratsaldeko 17:15etan). ALEBINAK, Final Laurdenak eta Final Erdiak.\nO. Nebreda - I. Mendizabal (Beloki)\nOñatz -Urko (Legazpi)\nAmets - Xabier (Legazpi)\nA. Garmendia - A. Garmendia (Goierri)\nMarko - Egoitz (Legazpi)\nA. Gabilondo - O. Mendizabal (Ezkio)\nE. Abarrategi - E. Guridi - U. Larrañaga (Goierri)\nJ. Leunda - X. Murua (Beloki)\nEkainak 25, larunbata, maila guztietako FINALAK jokatuko dira, arratsaldeko 17:15etatik aurrera Beloki frontoian.


Sexu heziketari buruzko gida bat argitaratu dugu, Haur eta Lehen Hezkuntzako irakasleei zuzendua | LAB SINDIKATUA\nIrakaskuntza Hezkuntza Sexu heziketari buruzko gida bat argitaratu dugu, Haur eta Lehen Hezkuntzako irakasleei...\nLAB sindikatuaren Irakaskuntza arloak Sexualitate Askatzaileak Iruten izeneko egitasmoa abiatu du, eta lehenbiziko urrats gisa "Sexu heziketari buruzko gida Haur eta Lehen Hezkuntzako irakasleentzat" izenburuko argitalpena karrikaratu du. Gida hori Itxaso Torregrosa sexologo eta LABeko kideak egin du, eta gaur aurkeztu dute, Iruñean eginiko prentsaurreko batean. Sindikatuaren asmoa da derrigorrezko hezkuntzako ziklo guztietarako ildo honetako gidak eta materialak sortzen jarraitzea.\nDuela berrogei urte inguru ez zen sexu hezkuntzarik lantzen. Gero hasi ziren haurdunaldien prebentzioarekin. Gero gaixotasunekin. Eta gero familia plangintzarekin. Baina ikuspegia gutxitan abiatu da plazeretik, gozamenetik, harremanetatik. Halaxe uste du, bederen, Itxaso Torregrosak, LAB sindikatuko Irakaskuntza arloak argitaratu duen Sexu heziketari buruzko gida Haur eta Lehen hezkuntzako irakasleentzat argitalpeneko egileak. “Historikoki sexu hezkuntza ugalketan zentratu da, genitaletan, genitalekin egiten ditugun gauzetan, koitoan, eta horrekin guztiarekin loturiko alderdi negatiboetan. Orain arte egin den guztia izan da prebentzio ikuspegi batetik edo beldurretatik abiatuta. Beti zentratu gara arriskuak ekiditen, eta ez gauza positiboak elikatzen. Baina sexu hezkuntza askoz haratago dago, edo haratago joan beharko luke: mutil eta neska izateko aurpegi guztiak, nola adierazten garen, nola sentitzen garen, nola erlazionatzen garen… Ikuspuntu positibo horretatik dago egina gida hau”.\n1.\tZer dela-eta material hau?\n2.\tZergatik eta zertarako sexu heziketa?\n3.\tZertaz ari gara sexualitateaz ari garenean?\n4.\tNork eta nola landu behar du gai hau?\n5.\tSexu-garapenari buruzko gako batzuk\n6.\tSexu heziketa “osasuntsu” baterako klabeak\n7.\tBaliabideak eta material didaktikoa


Baliarraingo Udalaren osaketa eta Munduko Gazta Txapelketa aipatu dizkigu Iñigo Terradillosek - Arrosa\nZebrabidea ARROSA 2016/01/11\nZebrabideari ekin orduko egin ohi dugunez, irratien tartea zabaldu, eta bi astez behin bezalaxe, Tolosa aldera begira jarri gara, hango kontuen berri emateko Ataria irratiko esatari Iñigo Terradillos batu zaigu. Joan den maiatzerako hautes zerrendarik osatu ez zenez, Espainiako Gorteetarako hauteskundeekin batera egin zituzten udal hauteskundeak, abenduaren 20an, Baliarrainen, eta herenegun osatu zuten udala. Horren berri ekarri digu Terradillosek, batetik, eta Munduko Gazta Txapelketan garaikur bana lortu duten Berastegiko eta Tolosako gaztagileez ere hitz egin digu.\nPosted in ZebrabideaTagged #ataria #baliarrain #berastegi #garaikur #gazta #hauteskunde #iñigo terradillos #irrati #mundu #osaketa #portada #tolosa #txapelketa #udal\nKIROL LEIHOA: Iraia Iturregi: "Oraindik asko geratzen da baina horrela jarraituz gero liga irabazteko aukerak izango ditugu".\nal. Urt 11 , 2016\nPello Otxandiano: “Herri hau eraikitzen jarraitu behar dugu, eta horretarako aukera bat gehiago da Plaza Hutsa”\nGarazi Kamioren ‘Orube abandonatuak’ eta Jose Luis Otamendiren ‘Kapital publikoa’, Amaia Goikoetxearen eskutik


Nork izan behar du Etxebizitzarako Eskubide Subjektiboa jasotzeko eta baliatzeko aukera? - Etxebizitza : Etxebizitza\nEtxebizitza egonkorra edo egokia ez daukatenek izango dute aukera etxebizitzarako eskubide subjektiboa izateko, baldintza jakin batzuk betez gero. Besteak beste, elkarbizitza-unitateak urtean dituen diru-sarrera maximoak baloratuko dira, edo eskatzaileek Etxebizitza Eskatzaileen Erregistroaren alokairu modalitatean daukaten antzinatasuna. Nolanahi, kasu batzuetan, salbuespena egin eta dagoeneko etxea badaukatenei ere aitortuko zaie eskubidea.\nZer irizten diezu eskubide horien titularrek bete behar dituzten baldintzei? Ados al zaude aurreikusita dauden salbuespenekin? Zenbatean behin berrikusi behar litzateke eskubidearen titularren egoera?


Klima-aldaketak ornodunen eta landareen %58 mehatxatuko du Europako eremu babestuetan | Consumer\nKlima-aldaketak ornodunen eta landareen %58 mehatxatuko du Europako eremu babestuetan\nCSICek koordinatutako azterlan batek 1.883 espezieren balizko banaketa aztertu du, zenbait eredu klimatikoren arabera\narabera: Astelehena, 2011ko apirilaren 11\nKlima-aldaketak eragin lezake Europako eremu babestuetan dauden ornodunen eta landareen %58k herrialde bakoitzeko eremu babestuetan irauteko baldintza klimatikoak galtzea, Ikerketa Zientifikoen Kontseilu Nagusiak (CSIC) koordinatutako azterketa baten arabera. Azterlan horretan, kontserbazio-politiken eraginkortasuna aztertzen da lehorreko ornodunen %75en eta kontinente zaharreko landareen %10en.\nEuropak munduko kontserbazio-sare zabalena du. Herrialde bakoitzak izendatzen dituen eremu babestuez gain, Europako Batasunak (EB) Natura 2000 Sarea sortu zuen, epe luzera biodibertsitatearen iraupena ziurtatzeko. Sare horrek 27.661 eremu hartzen ditu, hau da, 117 milioi hektarea, Europar Batasuna osatzen duten 27 herrialdeen azaleraren %17. Halaber, azterketaren ondorioek adierazten dute klima-aldaketak eragindako aldaketek Natura Europako Kontserbazio Sareko espezieen %63ri eragin diezaioketela.\nZientzialariek 1.883 espezieren (585 Lurreko ornodun eta 1.298 Europako landare) banaketa potentziala aztertu dute, zenbait eredu klimatikoren arabera. “Ikusi dugu babestutako eremuek hobeto gordetzen dituztela espezieak klima-aldaketaren ondorioen aurrean, baina Natura 2000 sarea ahulagoa da eta espezie gehiago gal ditzake”, azaldu zuen CSICeko ikertzaileak Madrilgo Natur Zientzien Museo Nazionalean, Miguel Araújo, “Ecology Letters” aldizkariaren azken alean argitaratutako azterlanaren egile nagusia.\nHerrialde bakoitzak izendatutako kontserbazio-eremuak eraginkorragoak badira, “klima-babesleku” gisa jarduten duten eremu menditsuetan egoten dira. Natura 2000 sarean, ordea, espezieak ahulagoak dira lautadetan bizi direlako, eta hor klimak eragindako ondorioak areagotu egiten dira, gaineratu zuen Araújok.\nLanak adierazten du Europak inpaktu handiak izango dituela, batez ere hegoaldean. Hala ere, Eskandinavian eta goi-mendietan, hala nola Alpeetan, Pirinioetan eta Karpatoetan, ondorioak gutxiago nabarituko dira. Araújok adierazi zuenez, “Europa osoan zabal-zabal banatuta dauden espezieek etekina aterako diote tenperaturen igoerari, baina hotza jasaten dutenek, iparraldeko eta goiko altueretan bizi direnek, etorkizuneko mehatxu handiei egin beharko diete aurre”.\nArrisku hori saihesteko, lanak adierazten du komenigarria litzatekeela kontserbazio eremuak berriro sailkatzea eta eremu berriak izendatzea. Halaber, paisaia modu integratuan kudeatzeko mekanismoak hobetzea iradokitzen du, espezieak kontserbazio-eremuen artean lekualdatzea errazteko.\nbiodibertsitatea KALTEBERAK modelos climáticos-eu Natura Sarea


Ezarritako baldintzakaz eta laguntza barik zabaltzearen aurkako bideoa egin dute Sopelako ostalari ugarik - Uribe kosta - Hiruka.eus\nUnai Brea 2020-05-09 17:47\n"Así no abrimos. Horrela ez" leloa erabilita, Sopela erdiguneko eta Larrabasterrako tabernari ugarik sare sozialetan bolo-bolo dabilen bideo bat plazaratu dute, astelehenetik aurrera zabaldu ahal izateko (momentuz terrazak baino ez) ipinitako baldintzakaz euren negozioek aurrera egiterik ez dutela adieraziz. Hogei establezimendu inguruk hartu dute parte ekimenean.\n"Mugakaz zabaltzeak ordainen bat ekarri beharko lukeela" adierazten dute bideoan, eta besteak beste Aldi Baterako Enplegu Erregulazio Espedienteak luzatu ahal izatea, kutsatze-arriskua gutxitzeko egin beharreko instalazioetarako dirulaguntzak jasotzea eta zergak gutxitzea eskatzen dute, baita langile, bezero eta hornitzaileen babesa bermatzeko materiala ere. Erakunde publikoek "enpatiaz jokatzea" espero dutela gehitu dute.\nDenera udalerriko 21 establezimendu agertzen dira bideoan. Horietako gehienen ugazabak edo langileak ageri dira bertan, ekimenaren goiburua errepikatuz.\nHegoalde guztia 1. fasera igaroko da astelehenean\nAinhoa Larretxea Agirre · Edu Lartzanguren / Berria mai 08 Uribe Kosta\nHegoalde guztia igaroko da astelehenean lehengo fasera. Erkidegoetako ordezkariekin mintzatu ondoren atera dira prentsa aitzinera Salvador Illa Esp...


Jaiegun berriak — Eibar.ORG | Eibarko peoria\nHemen zaude: Hasiera / Blogak / Markos Zapiain / Jaiegun berriak\nmzap 2006/10/25 18:32\n1-Bai Hispanitatearen egunean eta bai Konstituzioarenean beti ireki izan dugu lantokia. Zaila baitzaigu Guardia Zibilaren eguna ospatzea, nahiz Pilarikarena ere izan. Gestaporena ospatu beharra ere gogorra egingo litzaiguke, edota Kadirov-ena eta Anna Politkovskaia akabatu zuten Putinen lekaio edo esbirroen eguna.\nPilarreko Ama Birxinak mesede handiak egin dizkigu gizakioi, batez ere euskaldunoi. Nafarroako Blanka hiltzat jo zuten eta Pilarrek berpiztu zuen. 1637an eskale bati zangoa anputatu zioten eta hiru urte barru Ama Birxinak mirariz eta tanpez berregin zion. Pedro Apaolaza artzapezpikuak aldarrikatu zuen gertakizunaren mirari izaera. Beti ibili gara Pilarikarekin harremanetan. Begirunea zor diogu.\nBadut lagun bat (izena nahiago du gordean), Fernando Arrabalen dizipulu eta ateo gogorra, Jainkoagan ez baina Pilarikagan aitzitik fede sutsua duena. Mirarien inguruko ironiarik ez haren aurrean. Pilarikak asko lagundu ei dio bere lanean, ordutegi onak lortzen, lantoki egokiak.\nAspaldion Pilarikari eskatzen ari zaio Diputazioak zentzuna eskuratu eta “Hitza”k diruz lagun ditzan.\n2-Horrenbestez, Pilarikaren jaia ez da Egutegitik kendu behar. Ezta pentsatu ere. Gehienez ere ordeztu. (Joan den mendeko pentsalari politikorik garrantzitsuena izan dugun Hannah Arendt-en jaiotza ospatuz esaterako urriaren hamalauan.)\nBistan da lan gehiegi egiten dugula eta jai egun gehiago behar ditugula. Daudenei eutsi eta berriak asmatu. Arabiar eta txinatar etorkin ugari dauzkagu, eta abegi on egiteko era dotore bat litzateke esaterako Ramadanaren hasiera eta amaiera ospatzea, edota Bruce Leeren eta Txin Furen jaiotza. Beti ere hobe jaiotzak ospatzea heriotzak baino. Kezkagarria baita bataila galduak ospatzeko dugun joera: Noain, Amaiur, karlistadak, Gerra Zibila. Beti galtzen dugunez badugu non aukeratu.\nGainera, Irun eta Hondarribiko Alardeetan, dirudienez, irabazi zigun etsaiaren soinekoak janzten ditugu. Fredi Paiak “Berria”n idatzi zuen horrela jarraituz gero aurki Gasteizko Katedralean 1975an Fragak eta Martin Villak akabatu zituzten bost langileen hilketa ospatu egingo dugula pikoletoz jantzita.\nGeure egutegia egin behar dugula bai, baina geure jaiak izanik gehiago izan daitezen! Kalkulatu behar dira beti zubi izateko. Santuak eta birjinak ez badira, Durrutiren jaioteguna (ez dakit noiz den) edo gizakiok zuhaitzetik jaitsi ginenekoa (ez dakit ospatzekoa den, ikusitakoa ikusita, baina tira). Aldatu, baina bista apur batekin, beti martitzen edo eguen izateko... Gero denbora gehiago izateko tabernetan kalaka ibiltzeko, hain gertu eta ze gutxi ikusten dugun elkar! (nik zu bai, ikusten zaitut, baina pantailari keinuak egin arren ez didazu inoiz agurra itzultzen, agian plato batean ez delako egokia...) ;-)\nBadago nolabaiteko harreman ezkutu bat jai egun eta desio sexualen artean. Teoria psikodinamikoetan, Freud+en teoria psikosexualetan hain zuzuen ere, aurkitu genezake gizakiok instintu erreprimituak askatzeko zein asetzeko darabiltzagun mekanismo konplexuak,honela ba, jai egunak gure barneko Felipeak askatzeko beharrezkoak dituguz.Desberdintasun bat egin genezake espaniarrak eta gureak diren jai egunen aretan, non, lehenengoaetan bermeoko emakumeak beraien bikotekideekin txortan egitean pikoletoekin fantaseatzen dute(orgazmora iriztean" ARRIBA ESPAINIAAAAA!!!}, bigarrenetan ostera, Pernando Amesketarra dugu fantasi ikono(orgazmora iriuztean "EZ GELDITU MELONTZIO"}. Gureak diren jaiak ahalmendu beharko genituzk, Melontzioren orgasmoak izugarrizkoak bait dira.\nEsan zuen p(r)o(f)etak:\n"Asmatu behar ditut makina bat santu egutegia festaz erabat gorritu"


Spar Gran Canaria 51 – Lointek Gernika Bizkaia 69, isla ederrena | Gernika KESB\nHirugarren aldia da Lointek Gernika Bizkaiak La Paterna polikiroldegia bisitatzen duena eta hirugarren garaipena ekarri dute gernikakoek hirira. herri foralekoak asko landu zuten garaipena, partiuaren denbora markatu zuten hasieratik eta errentak mantendu zituzten denfentsa lan handi bat eginez. Soilik Stejskalovak aurkitu zuen zirrikitua. Beste saskian, Carter egon zen benetan geldiezin eta Asurmendik gauzak konplikatu zien kanariarrei. Momentuz, Lointek Gernika Bizkaiarentzako, Gran Canaria isla ederra izaten jarraitzne du. Bigarren geraipen honek beste bost taldekin berdintsea suposatzen du Emakumezkoen Ligako sailkapeneko hirugarren postuan egonez.\nHASIERA ONA CARTER ETA PINAREKIN ABISATZEN\nEgundoko irteera egin zuena pistara Lointek Gernika Bizkaiak. Carter eta Pina oso entonaturik abisatu zituzten beraien intentzioak zeintzuk ziren partidarako. Hiru minututan, 2-8 eta espektatiba handiak zeuden. Dinamika positiboak jarraituegin zuen bizkiarrentzako 7-16ra heldu arte. Aldaketak produzitzen hasi ziren eta tonua mantenduz jarraitzn zuten gureak, espezialki Carter geldiezina izaaten jarraitzn zuelako. Lehen laurdeneko amerikar iparraldekoaren 8 puntuak, eredu bat izan zen (14-20).\nSTEJSKALOVAK AHALEGINDU, LOINTEKEK, UTZI EZ\nLointek Gernika jaitsi egin zen bigarren traman, baina pinturan ondo zarratzen zen, ez zuen barneratzerik ezta barne-jokorik, beraz, Gran Canaria distantziako tirora jo zuen. Asmatzen zuenean, murriztu egiten zuen (23-26), baina Carter, distantzia erdiko jaurtiketekin botearen ondoren, gehitu egiten zuen hiri foralaren lagunentzat eta 26-33ko markagailua altxatzen zuen finalera heltzeko 4 minutu falta zirela. Hutsartea kanariarrek eskatutakoa, hondoko mareko sakea eta Lointek ez zegoen bonusean. Gracia Alonsoren faltak ez zuen efekturik izan eta bilbotarraren defentsa onak adierazgailuan +7 bat uzten zion Mario Lópezeen taldeari.\nZorpetu egin zen Stejskalova etxeko taldeari garaipenaren bidea erakusteko eta jarraian heldu zen Pirsic-en lesioa, partida berrartu eta 2 minutura. Alero txekiarraren beste hiruko bat igo egin zen, 31-38 jarri arte markagailuan. Hala ere, ez ziren berri txar gehiago enkadenatu gernikarrentzako Carter efektuak eta defentsan excelsa zegoen eta erasoan ederto ibili zen Asurmendi batek lideratu zutelako 0-9ko partziala. Enrique Mederos entrenatzaileari gelditzeko behartzen ziona partzial honek. Ordura arte, 31-49 eta 13 minutu eta erdi jokatzeko geratzen zen. Gran Canaria defentsa lanetako blokeo zuzenean erratzen zen, base nafarrak situazioa usaintzen zuen eta handitu egiten zen beste hirukobat saskiratuz, 33-52. Bazegoen defentsa aldaketa ere, barneko baloi bat Carterri eta irlatarrak beherantza zihoazen, 20 puntu beherago. 37-56 bat utzi zuten azken laurdenerako.\nMario López aulkia maneiatzen jarraitzen zuen. Jokalariak sartzen diren eta intentsitatea zein asmakuntza edukitzen jarraitzne zuten. Izaskun García, Naiara Díez edo Yaiza Lázarok errematatzen zuten bere lagunen lana eta Spar Gran Canaria urtu egiten zen (39-65). Amaieran horiak makilatu zituzten markagailuan.\nTagged with: BIZKAIA, canaria, Gernika, gran, LF, Liga Femenina, lointek\nPrevious Article [:es]Spar Gran Canaria vs Lointek Gernika Bizkaia, a confirmar las buenas sensaciones[:Eu]Spar Gran Canaria vs Lointek Gernika Bizkaia, sentsazio onak konfirmatzera[:]\nNext Article [:es]Mario López: “El tercer cuarto ha sido muy completo”[:Eu]Mario López: “Hirugarren laurdena oso konpletua izan da”[:]\nPartiden gainetik, Aitana Vergarari homenaldia